“Hərəyə bir kitab bölüşək” layihəsi başa çatıb - AZƏRTAC – Azərbaycan Dövlət İnformasiya Agentliyi\n“Hərəyə bir kitab bölüşək” layihəsi başa çatıb\n“ASAN Könüllüləri” Təşkilatı tərəfindən həyata keçirilən “Hərəyə bir kitab bölüşək” layihəsi başa çatıb.\nAZƏRTAC xəbər verir ki, layihənin əsas məqsədi gənclərimiz arasında kitab oxumaq vərdişini aşılamaq və kitab mütaliəsinə maraq yaratmaq, onlar arasında mütaliəni həyat tərzinə çevirməkdir. Bütün mərhələləri uğurla başa vuran layihənin altı iştirakçısı final mərhələsində oxuduqları kitabları təqdim ediblər.\nƏməkdar incəsənət xadimi Baba Vəziroğlu, fəlsəfə doktoru Mail Yaqub, Azərbaycan Respublikası Prezidenti yanında Vətəndaşlara Xidmət və Sosial İnnovasiyalar üzrə Dövlət Agentliyinin əməkdaşı Türanə Qasımova, “ASAN Könüllüləri” Təşkilatının sədri Bəxtiyar İslamov finalçıların təqdimatlarını qiymətləndiriblər.\nMünsiflərin səsverməsi ilə Xalid Hüseyninin “Min möhtəşəm günəş” əsərini təqdim edən Fatma Uğurliyeva birinci, İvan Qonçorovun “Oblomov” əsəri ilə Diana Abbasova ikinci, Dan Brownun “DaVinçi şifrəsi” əsəri ilə Fatimə Gülmalıyeva isə üçüncü yerə layiq görülüblər.\nTədbirdə B.Vəziroğlu və M.Yaqub kitab oxumağın önəmindən, faydasından danışıb, gənclərin kitaba olan marağının yaranmasında bu cür layihələrin əhəmiyyətini xüsusi vurğulayıblar.\nAZERTAG.AZ :“Hərəyə bir kitab bölüşək” layihəsi başa çatıb


Azərbaycanın hakim partiyası Fransa parlamentinin qəbul etdiyi qanuna sərt reaksiya verib (ƏLAVƏ OLUNUB)\n24 Yanvar 2012 15:06 (UTC+04:00)\nTəfərrüatlar əlavə olunub (İlk xəbər 12:44-də yayılıb)\nAzərbaycan, Bakı, 24 yanvar / Trend müxbir M.Əliyev/\nFransa parlamenti qondarma "erməni soyqırımı"nı inkar etməyə görə cəza verilməsini nəzərdə tutan qanunu qəbul etməklə qeyri-ciddi addım atıb. Bunu çərşənbə axşamı Trend-ə açıqlamasında hakim Yeni Azərbaycan Partiyasının sədr müavini, icra katibi Əli Əhmədov deyib.\n"Orta əsrlərdə insanları Allaha inanmadığına görə edam edirdilər. Bolşeviklər isə Allaha inananlara cəza verirdilər. Lakin nə inkvizisiya məhkəmələri Allaha inananların, nə də bolşevik təqibləri ateistlərin sayını artırdı. Demək ki, qanunlarla, qadağalarla insanların inamını dəyişmək mümkün deyil. Müasir dövrdə, xüsusilə də Avropada, insanların inamını dəyişmək məqsədi güdən qanunun qəbul edilməsi gülüncdür", - Əhmədov deyib.\nOnun sözlərinə görə, bu qanun insan haqları, sərbəst düşüncə prinsiplərinə və dəyərlərinə tamamilə ziddir və hər hansı müsbət nəticəyə gətirib çıxarmayacaq.\nYAP-ın sədr müavini deyib ki, belə qanunu qəbul etməklə Fransa böyük bir ədalətsizliyə yol verdi, çünki bu, insanların düşüncələrinə təsir göstərmək cəhdidir.\nƏhmədov vurğulayıb ki, belə qanunun qəbul olunması Azərbaycanda Fransanın Minsk qrupundakı fəaliyyətinə də inamsızlıq yaradacaq.\n"Fransa Ermənistan-Azərbaycan, Dağlıq Qarabağ münaqişəsinin nizama salınması üzrə Minsk qrupunun həmsədrlərindən biridir. İndi Azərbaycan vətəndaşlarının hər birində sual yaranacaq - Ədalətsiz qərar qəbul edən dövlət Dağlıq Qarabağ münaqişəsinin nizama salınmasında ədalətli mövqe tuta bilərmi? Fransa bu qanunu qəbul etməklə açıq şəkildə ermənipərəst mövqeyini nümayiş etdirib və Avropada erməni maraqlarının qoruyucusu kimi çıxış edir. Belə olan halda erməni lobbiçisi Fransa Ermənistanla Azərbaycan arasında yaranmış münaqişəni aradan qaldırmaqda ədalətli ola bilərmi?", - Əhmədov deyib.\nOnun sözlərinə görə, belə qanunu qəbul etməklə Fransa Minsk qrupu çərçivəsində öz üzərinə götürdüyü vasitəçilik missiyasına xəyanət edib.\n"Vasitəçi bitərəf olmalıdır və münaqişəyə cəlb olunmuş tərəflərin heç birinə xüsusi münasibət ifadə etməməlidir. Fransa isə açıq şəkildə Ermənistanın lobbiçisi missiyasını həyata keçirir. Demək, o öz üzərinə götürdüyü vasitəçi missiyasına xəyanət edir. Bununla da Minsk qrupunda vasitəçilik etməklə bağlı öz mənəvi haqqını itirir. Bu, Minsk qrupuna Fransa tərəfindən vurulan zərbədir", - Əhmədov deyib.\nDünən Fransa Senatı təxminən səkkiz saatlıq müzakirələrdən sonra qondarma "erməni soyqırımı"nın inkarına görə cinayət məsuliyyətinin tətbiqi barədə qanun layihəsini qəbul edib. Qanun layihəsinin lehinə 127, əleyhinə 86 senator səs verib.\nFransa senatının alt palatası keçən il dekabrın 22-də qondarma "erməni soyqırımı"nın inkarına görə cinayət məsuliyyəti nəzərdə tutan qanun layihəsini qəbul edib.\nFransa parlamentinin 577 deputatından səsvermədə 45-i iştirak edib. Bu 45 deputatdan 38-i lehinə, 7-si isə əleyhinə səs verib.\nFransada parlament çoxluğunu təşkil edən Xalq Hərəkatı Naminə Birlik Partiyasından (UMP) olan deputatlar Milli Yığıncağın qanunvericilik komissiyasına qanun layihəsi təqdim ediblər.\nPrezident İlham Əliyev: Azərbaycanın Dünya Bankının “Doing Business” hesabatında 25-ci yerdə qərarlaşması aparılan islahatların məntiqi nəticəsidir\nAzərbaycanda büdcə təşkilatlarının kommunal xidmətlərə görə 3,9 milyon manat borcu yaranıb\nAzərbaycanla Rusiya arasında Birgə Bəyanat imzalanıb (FOTO)\nBakıda akrobatika gimnastikası üzrə Dünya Kubokunda iştirak edəcək idmançıların podium məşqləri keçirilir (FOTO)\nBiznes və iqtisadiyyat xəbərləri 18:59\nTərkibində zərərverici orqanizmlər olan 26 ton kartof məhv edilib (FOTO)\nNəcməddin Sadıkov: İlk dəfə qoşunların idarə olunmasında avtomatlaşdırılmış sistemlər tam həcmdə tətbiq olunub (FOTO)


“Artıq Həcc ziyarətini yekunlaşdırırıq. Allah bu ziyarəti mənə nəsib etdiyi üçün çox sevincliyəm. Buradan vətənimiz və xalqımız üçün hər zaman dua edirik. Eyni zamanda buranı ziyarət etmək arzusunda olan bütün müsəlmanlara bunu nəsib etsin”, – deyə zəvvar Aysel Nəcəfli fikrini açıqlayıb.\nhəcc ziyarəti Jamarat adlanan Kəbə evinin Minada insan əslində şeytanın daşlandığı Zəvvarlarımız


Birbaşa müqaviləylə 830 milyon manat bölünüb\n2022, 27 May, Cümə, Bakı vaxtı 22:53\nBu ilin birinci yarısında dövlət büdcəsindən ayrılan vəsaitin təxminən 830 milyon manatı bir mənbədən satınalma üsulundan yararlanmaqla istifadə olunub.\nDövlət təşkilatları 220 dəfə hökumətə müraciət edib və onu inandırıblar ki, birbaşa müqavilənin bağlanmasına təcili zərurət yaranıb.\nHər 10 satınalma müqaviləsinin biri bir mənbədən satınalma metodunun payına düşür. Müqavilələrin dəyərinə gəlincə, birbaşa müqavilələrin toplam məbləği büdcədən mal, iş və xidmətlərin satın alınmasına ayrılan vəsaitin 72 faizini təşkil edir. Bu haqda Hesablama Palatası iyulun 28-də məlumat yayıb.\nBuna da bax: Müstəqil dövlət kimi Azərbaycanın hansı elmi kəşfləri var? [video]\nTəcili tələbat yaranıbmış...\nPalatanın birinci yarımillikdə dövlət büdcəsinin icrası vəziyyəti haqda hesabatında o da deyilir ki, «bir mənbədən» satınalma metodu üzrə istifadəsi nəzərdə tutulan məbləğin (təxminən 830 milyon manat) yarısının xərclənməsi təcili tələbatın yaranmasıyla izah olunub.\nHesablama Palatasının məlumatına görə, altı ay ərzində dövlət büdcəsi vəsaiti hesabına 2172 satınalma proseduru aparılıb, həmin satınalmalar 1 milyard 150,4 milyon manat vəsaiti əhatələyib. Satınalmalardan 16,7 faizi açıq tenderlər, 4,4 faizi təkliflər sorğusu, 68,7 faizi kotirovka sorğusu üsuluyla keçirilib. Xərclənməsi nəzərdə tutulan vəsaitin 19 faizi tender, 6 faizi təkliflər sorğusu, 3 faizi isə kotirovka sorğusu üzrə sərf olunacaq.\nBuna da bax: 150 mln. qazanan dövlət şirkəti hansıdır?\nBirbaşa müqavilələr heç yerdə açıqlanmır\nBir mənbədən satınalma və təkliflər sorğusu üsullarının tətbiqinə İqtisadiyyat Nazirliyinin Antiinhisar Siyasəti və İstehlakçıların Hüquqlarının Müdafiəsi Dövlət Xidməti icazə verir. Dövlət Xidməti həmin icazələr haqda heç bir məlumat vermir. Dövlət satınalmaları üzrə bağlanmış müqavilələrinin reyestrinə birbaşa müqavilələr daxil edilmir.\n«Dövlət satınalmaları haqqında» qanuna əsasən, bir mənbədən satınalma üsulundan o hallarda istifadə oluna bilər ki, satın alınan mal yalnız şirkətdə olsun, mallara (işlərə və xidmətlərə) təcili tələbat yaransın, fövqəladə hal mövcud olsun.


Azərbaycan Respublikasinin Əmək Məcəlləsindən Çixarişlar (fraqmentlər)\nAzərbaycan Respublikasının 1 fevral 1999-cu il tarixli, 618-IQ nömrəli\nQanunu ilə təsdiq edilmiş; aşağıda göstərilən Qanun və Qərarlarla dəyişiliklər və əlavələr olunmuşdur\nAzərbaycan Respublikası Konstitusiya Məhkəməsinin 23 fevral 2000-ci il tarixli Qərarı\nAzərbaycan Respublikası Konstitusiya Məhkəməsinin 29 noyabr 2000-ci il tarixli Qərarı\n20 fevral 2001-ci il tarixli 88-IIQD saylı AR Qanunu\n27 mart 2001-ci il tarixli 107-IIQD saylı AR Qanunu\nAzərbaycan Respublikası Konstitusiya Məhkəməsinin 19 aprel 2001-ci il tarixli Qərarı\n05 oktyabr 2001-ci il tarixli 178-IIQD saylı AR Qanunu\n05 oktyabr 2001-ci il tarixli 186-IIQD saylı AR Qanunu\n10 oktyabr 2001-ci il tarixli 195-IIQD saylı AR Qanunu\n15 noyabr 2001-ci il tarixli 214-IIQD saylı AR Qanunu\n23 aprel 2002-ci il tarixli 311-IIQD saylı AR Qanunu\n24 may 2002-ci il tarixli 333-IIQD saylı AR Qanunu\nAzərbaycan Respublikası Konstitusiya Məhkəməsinin 29 noyabr 2002-ci il tarixli Qərarı\n3 dekabr 2002-ci il tarixli 391-IIQD saylı AR Qanunu\nAzərbaycan Respublikası Konstitusiya Məhkəməsinin 17 iyun 2003-cü il tarixli Qərarı\n30 dekabr 2003-cü il tarixli 568-IIQD nömrəli AR Qanunu\n30 dekabr 2003-cü il tarixli 569-IIQD nömrəli AR Qanunu\n5 mart 2004-cü il tarixli 598-IIQD nömrəli AR Qanunu\n30 aprel 2004-cü il tarixli 643-IIQD nömrəli AR Qanunu\n21 may 2004-cü il tarixli 675-IIQD nömrəli AR Qanunu\nAşağıdakı işçilərin attestasiyası keçirilmir [qadınlara aid olan bəndlər]:\nv hamilə qadınlar;\nv uşağının üç yaşınadək sosial məzuniyyətdə olan və həmin məzuniyyət bitdikdən sonra bir ildən az müddətdə müvafiq vəzifədə (peşədə) çalışan qadınlar.\n1. Müvafiq hallarda işçilərin sayı azaldılarkən və ya ştatların ixtisarı həyata keçirilərkən müəyyən vəzifələr üzrə əmək funksiyasının icrası üçün tələb olunan ixtisasın (peşənin) və peşəkarlıq səviyyəsinin daha yüksəyinə malik olan işçilər işdə saxlanılır. İşçinin peşəkarlıq səviyyəsini işəgötürən müəyyən edir.\nəsgər və zabitlərin arvadlarına (ərlərinə);\nonlara bərabər tutulan şəxs və qaçqın statusu olan şəxslərə;\n1. işəgötürən tərəfindən:\nhamilə, habelə üç yaşınadək uşağı olan qadınların;\nyeganə qazanc yeri işlədiyi müəssisə olub məktəb yaşına çatmamış uşağını təkbaşınə böyüdən işçilərin.\n2. Qısadılmış iş vaxtının müddəti həftə ərzində 16 yaşadək işçilər üçün 24 saatdan, 16 yaşdan 18 yaşadək işçilər və 1-ci, 2-ci qrup əlil olan işçilər üçün, həmçinin hamilə və yaşyarımadək uşağı olan qadınlar üçün 36 saatdan artıq olmamalıdır.\n3. İşçinin səhhəti və fizioloji vəziyyəti (hamiləlik, əlillik), habelə xroniki xəstəliyi olan uşağının və digər ailə üzvünün səhhəti müvafiq tibbi rəyə görə əmək funksiyasının natamam iş vaxtında yerinə yetirilməsini tələb edərsə, habelə 14 yaşına çatmamış, yaxud 16 yaşınadək əlil uşağı olan qadınlara ərizələri ilə işəgötürən natamam iş vaxtı (iş günü, yaxud iş həftəsi) müəyyən etməlidir.\n1. Əsas və əlavə məzuniyyətlərin müddətindən asılı olmayaraq, 14 yaşınadək iki uşağı olan qadınlara 2 təqvim günü, bu yaşda üç və daha çox uşağı olan, həmçinin 16 yaşınadək əlil uşağı olan qadınlara isə 5 təqvim günü müddətində əlavə məzuniyyət verilir.\n2. Uşağa qulluq edən işçı yazılı ərizəsi əsasında qismən ödənişli sosial məzuniyyət hüququndan tam, yaxud hissə-hissə istifadə edə bilər.\nİşçilərin xahişi və işəgötürənin razılığı ilə aşağıdakı hallarda və müddətdə ödənişsiz məzuniyyətlər verilir:\nc) 16 yaşınadək uşağı olan qadınlara və ya tək valideynlərə, qəyyumlara, himayədarlara - 14 təqvim gününədək.\na) qadınların hamiləliyə və doğuşa görə - sosial məzuniyyətdən bilavasitə əvvəl, yaxud sonra.\nv 14 yaşınadək iki və daha çox uşağı olan və ya 16 yaşınadək əlil uşağı olan qadınlara;\nv 16 yaşınadək uşaqları təkbaşına böyüdən valideynə və ya qəyyuma;\nv hərbi qulluqçunun arvadına (ərinə);\nv müharibə veteranlarına;\nv Çernobıl AES-də qəzanın nəticələrinin aradan qaldırılması zamanı radioaktiv şüalanmaya məruz qalaraq sağlamlığı pozulmuş və ya şüalanma xəstəliyinə düçar olmuş şəxslərə,\nv yaşı on səkkizdən aşağı olan işçilərə;\nv işləməklə yanaşı təhsil alan şəxslərə;\nv bu Məcəllənin 120-ci maddəsində göstərilən Azərbaycan xalqı qarşısında xüsusi xidmətlərı olan işçilərə.\n2. İşəgötürən hamilə və ya 3 yaşına çatmamış uşağı olan qadınla bu səbəblərə görə əmək müqaviləsi bağlamaqdan imtina etdikdə, qadın imtinanın səbəbi barədə işəgötürəndən yazılı cavab verilməsini tələb etmək hüququna malikdir. Əmək müqaviləsi bağlamaqdan imtina edilməsinin səbəblərlə görə qadın hüququnun müdafiə olunması üçün məhkəməyə müraciət edə bilər.\n2. Bir qayda olaraq, fiziki işlə məşğul olmayan, rəhbər vəzifələrdə çalışan və ya sosial, sanitar-tibbi xidmətlər göstərən, habelə fiziki işlər görmədən yeraltı iş yerlərinə düşüb - qalxmaqla ayrı-ayrı vaxtlarda qadınlar tərəfindən müvafiq yeraltı işlərin yerinə yetirilməsinə yol verilir.\na) başqa işləri görməklə yanaşı eyni zamanda ümumi çəkisi 15 kiloqramdan çox olmayan əşyaların əl ilə qaldırıiaraq başqa yerə daşınması;\nb) ümumi çəkisi 10 kiloqramdan çox olmayan əşyanın bir metr yarımdan artıq olmayan hündürlüyə qaldırılması;\n6. Qadın əməyinin tətbiqi qadağan olunan əmək şəraiti zərərli və ağır olan istehsalatların, peşələrin (vəzifələrin), habelə yeraltı işlərin siyahısı müvafiq icra hakimiyyəti orqanı [Azərbaycan Respublikasının Nazirlər Kabineti] tərəfindən təsdiq edilir.\n1. Hamilə qadınların və 3 yaşına çatmamış uşağı olan qadınların gecə işlərinə, iş vaxtından artıq işlərə, istirahət, bayram və iş günü hesab olunmayan digər günlərdə işə cəlb edilməsinə, habelə onların ezamiyyətə göndərilməsinə yol verilmir.\n2. 3 yaşından 14 yaşınadək uşağı olan, həmçinin 16 yaşınadək əlil uşağı olan qadınların iş vaxtından artıq işlərə, istirahət, bayram və iş günü hesab olunmayan digər günlərdə işə cəlb edilməsinə və ezamiyyətə göndərilməsinə yalnız onların razılığı ilə yol verilir.\n2. Yaş yarımına çatmamış uşağı olan qadınlar əmək funksiyasını yerinə yetirməklə yanaşı, uşağını yedizdirməkdə və ya əmizdirməkdə çətinlik çəkirlərsə, işəgötürən qadının ərizəsi ilə onu uşağı yaş yarımına çatanadək başqa yüngül işə keçirməli və ya uşağının yedizdirilməsi üçün zəruri şəraitin yaradılmasını təmin etməlidir.\n3. Qadinın istəyi ilə uşağın yedizdirilməsi üçün fasilələr cəmlənərək nahar və istirahət vaxtına birləşdirilə, habelə iş vaxtının (növbəsinin) əvvəlində, yaxud axırında istifadə edilə bilər. Əgər qadın uşağın yedizdirilməsi üçün fasilələri cəmləyərək iş vaxtının sonunda istifadə etmək istəsə, onda onun iş günü həmin fasilələrin müddəti qədər qısaldılır.\nMaddə 245. Qadınlar üçün natamam iş vaxtı müəyyən edilən hallar və həkim müayinəsi zamam əmək haqqının saxlanılması\n1. Hamilə, 14 yaşına çatmamış uşağı, yaxud 16 yaşa çatmamış əlil uşağı olan, habelə tibbi rəy əsasında xəstə ailə üzvünə qulluq edən qadınların xahişi ilə işəgötürən onlara işlənmiş vaxta mütənasib əmək haqqı ödənilən natamam iş günü və ya natamam iş həftəsi müəyyən etməlidir. Bu halda qadının gündəlik və ya həftəlik iş vaxtının müddəti tərəflərin razılığı ilə müəyyən edilir.\nb) qadınların başqa işləri görməklə yanaşı, eyni zamanda ümumi çəkisi 10 kiloqramdan çox olmayan əşyaların əl ilə qaldırılaraq başqa yerə daşınması, habelə ümumi çəkisi 5 kiloqramdan çox olmayan əşyanın bir metr yarımdan artıq olmayan hündürlüyə qaldırılması.


“PAŞA Həyat”ın Gəncə filialının rəhbəri sıravi işçi oldu - FED.az\n“PAŞA Həyat”ın Gəncə filialının rəhbəri sıravi işçi oldu\n15:49 30 Okt 2018\nAzərbaycanın həyat sığortası bazarının ən iri şirkətlərindən olan “PAŞA Həyat” sığorta şirkəti Gəncə filialının rəhbəri vəzifəsini ləğv edib. Belə ki, şirkət rəhəbərliyi tərəfindən bu vəzifəni icra edən Samir İsgəndərovla bağlı müvafiq əmr imzalanıb.\nFED.az xəbər verir ki, şirkət rəhbərliyinin yeni əmri ilə Gəncə (Qərb) filialının müdiri vəzifəsində çalışmış S.İsgəndərovun vəzifəsi aşağı salınıb və digər bir qərarla ümumiyyətlə bu vəzifə ləğv edilib.\nS.İsgəndərov artıq bundan sonra rəhbər vəzifədə deyil, sıravi işçi olaraq - korporativ sığorta şöbəsinin baş meneceri kimi çalışacaq.\n“PAŞA Həyat” bu dəyişikliklə bağlı FED.az saytı tərəfindən göndərilən sorğunu cavablandırıb. Sorğuda deyilir: “İlk öncə sorğunuz üçün təşəkkür edirik! Bildirmək istəyirik ki, məlumat daxili struktura və daxili prosedura aid olduğundan xəbər mövzusu kimi açıqlamaya ehtiyac duyulmur”.\nXatırladaq ki, "PAŞA Holding" şirkətlər qrupunun üzvü olan "PAŞA Həyat Sığorta" ASC 2011-ci ilin fevral ayının 14-dən fəaliyyət göstərir. Hazırda şirkət müştərilərə istehsalatda bədbəxt hadisələrdən icbari sığorta, həyatın müddətli sığortası, yığım tərkibli yaşam sığortası, sağalmaz xəstəliklərdən sığorta və digər könüllü həyat sığortası məhsulları təklif edir.


ABŞ-ın avqustun 2-də "Orta və yaxın mənzilli raketlərin ləvğinə dair" müqavilədən rəsmən çıxdığını bəyan etməsi ilə dünya düzəninin dəyişəcəyinə dair fikirlər meydana çıxıb. Təbii ki, ABŞ-ın qərarından dərhal sonra gözlənildiyi kimi tərəflər - ABŞ və Rusiya müqavilənin pozulmasında bir-birini ittiham etməyə başladı.\nABŞ dövlət katibi Mayk Pompeo bildirdi ki, Rusiya sənəddə məhdudlaşdırılması nəzərdə tutulan raketləri məhv etmədiyi üçün bu məsələdə yeganə məsuliyyətli tərəfdir. NATO-nun baş katibi Yens Stoltenberq də açıqlamasında “Ruslar illərdir ki, aşkarlanması çətin olan, səyyar xarakterə və nüvə imkanlarına malik yeni raketləri yerləşdirib və bu raketlər dəqiqələr içərisində Avropa şəhərlərinə çata bilər” söyləyərək, bu müqavilənin dayandırılmasında Rusiyanı günahlandırdı.\nÖz növbəsində, Rusiya tərəfdən də ittihamlar kecikmədi. Rusiya prezidenti Vladimir Putin xüsusi bəyanatla çıxış edərək, müqavilənin ləğv olunmasının məsuliyyətinin ABŞ-ın üzərinə düşdüyünü dedi, Rusiya Təhlükəsizlik Şurasının katibi Nikolay Patruşev isə bildirdi ki, ABŞ dünyada üstünlüyünü təmin etmək üçün müqavilələrdən çıxır.\nABŞ prezidenti Donald Tramp hələ 2018-ci ilin oktyabrında sözügedən müqavilənin\nşərtlərini yerinə yetirmək üçün Rusiyaya 3 aylıq müddət vermiş, əks halda ABŞ-ın müqavilədən çıxması prosesi ilə bağlı 6 aylıq hazırlıq mərhələsinin başladılacağını bildirmişdi.\nABŞ tərəfinin müqavilənin dayandırılmasında əsas arqumenti müqavilənin digər iştirakçı tərəfin - Rusiyanın müqavilənin prinsiplərini pozmasıdır. Əslində, bu, yeni arqument deyil. Belə ki, hələ 2014-cü ilin martında ABŞ Rusiyanın "İskəndər 9M729" raketini test etməsi və yerləşdirməsi ilə bu müqavilədəki öhdəliyi pozduğunu bəyan etmişdi.\nRusiya tərəfi də oxşar ittihamlarla çıxış edərək, ABŞ-ın müqaviləyə əməl etmədiyini və öz havadan müdafiə sistemini yoxlamaq üçün orta mənzilli ballistik raketlərdən istifadə etdiyini bildirmişdi. Həmçinin, ABŞ-ın istifadə etdiyi uzaq məsafəyə uçan dronların bəzi texniki parametrlərinin müqavilənin şərtlərinə zidd olduğunu bəyan etmişdi.\nMüqavilənin pozulma səbəbləri və ehtimal olunan nəticələri ilə bağlı qarşılıqlı ittihamların davam etməsi fonunda APA "RAND" Strateji Araşdırmalar Mərkəzinin eksperti, ABŞ-ın Gürcüstan və Qazaxıstanda səfiri işləmiş, keçmiş prezident Bill Klintonun Rusiya, Ukrayna və Avrasiya məsələləri üzrə məsləhətçisi olmuş Villiam Kourtneyin (William Courtney) fikirlərini öyrənib.\nBeynəlxalq ekspert APA-ya açıqlamasında deyib ki, “Orta və yaxın mənzilli raketlərin ləğvinə dair” müqavilənin dayandırılmasının bu diapazondakı nüvə başlıqlı raketlərin də daxil edildiyi "silahlanma yarışına" təkan verəcəyi ağlabatan görünmür, ancaq nüvə başlığı olmayan raketlərin yerləşdirilməsi və istehsalı genişlənəcək: "Rusiya və Çin artıq çox sayda belə raket yerləşdirib. ABŞ ordusu da, ilk növbədə, Çinə qarşı nüvə başlıqsız raketlərin yerləşdirilməsi və hazırlanmasına maraq göstərib. Aşağı hündürlükdən uçan qanadlı raketlər əksər hədəflərə qarşı daha təsirli olur, çünki aşağı altitudada uçan bu raketləri hava müdafiə sistemləri ilə aşkar etmək çətindir. Bu raketlər oxşar effektli silahları işə salmaq üçün döyüş təyyarələrini istifadə etməkdən daha ucuzdur. Bu amillər niyə Rusiyanın Avropada hava hücumundan müdafiə radarları və aerodromlar kimi sabit hədəflərə qarşı orta və yaxın mənzilli raketlər yerləşdirərək müqaviləni pozmaq qərarına gəldiyini izah etməyə kömək edir".\nV. Kourtneyin fikrincə, Rusiyanın davamlı olaraq bu müqaviləni pozmasına baxmayaraq, ABŞ sözügedən müqavilədə qalsaydı belə, ABŞ Senatı Rusiya ilə hər hansı yeni “silahlara nəzarət” müqaviləsinə razılıq verməkdən imtina edəcəkdi.\nNazirlik: Daha 86 şəhidin 132 vərəsəsinə birdəfəlik ödəmə veriləcək


13.11.2017 – Marneuli FM\nCümə axşamı 22 Oktyabr 2020 / 06:36\nQaçağanda merin ilk görüşü kişilərlə baş tutdu üçün şərhlər bağlıdır\nTemur Abazov ilk görüşünü Qaçağan kəndində keçirdi. Marneulinin yeni meri davam etməkdə olan içməli suyun bərpa işləri ilə yerində tanış olub. İçməli su probleminin həlli məqsədilə 248 min lari ayrılıb….\n“Radio Marneuli” satış meneceri vəzifəsinə vakansiya elan edir üçün şərhlər bağlıdır\nMarneulidə yaşayırsınız, alqı-satqıda təcrübəniz var və ya yeni istiqamətdə özünüzü yoxlamaq istəyirsiniz, o zaman bu vakansiya sizin üçündür! “Radio Marneuli” satış meneceri vəzifəsinə vakansiya elan edir Dinamik və maraqlı işi…\nParlament azlıqları bu gün, 13 noyabrda Baş-Nazir Qiorqi Kvirikaşvilin haqqında danışdığı Parlament və struktur dəyişikliklərini qiymətləndirib üçün şərhlər bağlıdır\nParlament azlıqları bu gün, 13 noyabrda Baş-Nazir Qiorqi Kvirikaşvilin haqqında danışdığı Parlament və struktur dəyişikliklərini qiymətləndirib. Qiqa Bokeria və Qiqi Uqulavanın planlaşdırdığı dəyişiklikləri mənfi qiymətləndiriblər. Qiqi Uqulava hesab edir ki,…\nGürcüstanın Baş-Naziri, Qiorqi Kvirikaşvilinin bəyənatına görə, Elm və Təhsil naziri vəzifəsində çalışan zaman Aleksandre Cecelava peşəkar və ali təhsil istiqamətində çox önəmli addımlar atmağa başlayıb. üçün şərhlər bağlıdır\nGürcüstanın Baş-Naziri, Qiorqi Kvirikaşvilinin bəyənatına görə, Elm və Təhsil naziri vəzifəsində çalışan zaman Aleksandre Cecelava peşəkar və ali təhsil istiqamətində çox önəmli addımlar atmağa başlayıb. O, bu haqda yeni təhsil…\nYeni təyin olunan təhsil naziri Mixeil Çxenkeli bildirib ki, o, sabahdan, 14 noyabrdan çalışmağa başlayacaq üçün şərhlər bağlıdır\n“Ümumiyyətlə, gənclərin sağlam həyat tərzi çox vacibdir və bizim nazirliyin üstünlüklərindən biri olacaq. Bu ciddi, geniş yanaşmaya ehtiyac olan mövzudur və bunu bizim nazirlik həyata keçirəcək”, – Mixeil Çxenkeli ictimai…\n“Vətəndaş Büdcəsi” çərçivəsində daxil olan 107 layihədən 38-i maliyyələşdirilib üçün şərhlər bağlıdır\nMarneuli Bələdiyyəsində “Vətəndaş Büdcəsi” çərçivəsində üç ildir ki, vətəndaşlar şəxsi ideyalarının maliyyələşdirilməsinə cəhd göstərirlər. 2015-ci ildə layihənin həyata keçirilməsi Polşa təşkilatının dəstəyi ilə başladı və üç ildir davam edir. Bu…\nMerin Marneulidə ilk günü üçün şərhlər bağlıdır\nMarneulinin ilk meri Temur Abazov bu gün, 13 oktyabr tarixində səlahiyyətlərinin icrasına başladı. Temur Abazovu deputatlar Tamaz Naveriani və Ruslan Hacıyev, bələdiyyə rəhbərinin vəzifələrini icra edən Zaur Tabatadze və Bələdiyyə…\nHakimiyyətdə struktur və kadr dəyişiklikləri üçün şərhlər bağlıdır\nBaş-Nazir Qiorqi Kvirikaşvilinin bəyənatına görə, Energetika Nazirliyi ləğv olunur. Müvafiq olaraq, İlia Eloşvili nazir portfelindən kənarda qalır. Kaxa Kaladze Tbilisinin mer seçkilərinə qoşudluqdan sonra o, həmin vəzifəni tutmuşdu. Kaladzenin…


Aparıcı texnologiyalar robotları daha mükəmməl və əlçatan edib\nElmi fantastika robotların insanların şəxsi köməkçiləri rolunda olması ideyasını adiləşdirib. Amma bu artıq fantastika deyil. Özünü idarə edən avtomobillərin texnologiyası ilə hazırlanmış robot, bu ideyanın reallığa daha yaxın etdi.\nİnsan və maşın arasında münasibətlər daha da yaxınlaşdı. Tel Əvivdən olan Roboteam texnoloji startapı “Temi” adlı robot hazırlayıb. Bu robot sahibini izləyib, səsli göstərişlərə əməl edir. O həm də, smatfon vasitəsilə idarə edilə bilər.\nDanni İsserles, Temi, Nyu York qərargahının rəhbəri: “Mən düyməni vursam, Temi mənim üzümə və bədənimə fokuslanır və məni izləməyə başlayır. Beləliklə mən video konfranslarda daha rahat iştirak edirəm.”\nTemi 16 sensordan istifadə edir. Bu, robotun hərəkətinə və yıxılmamasına kömək edir. Dizaynerlər bildirirlər ki, Temi-nin ətrafı təhlil etmək və yeni yerləri öyrənmək bacarığı onu video konfranslar üçün mükəmməl edir.\nDanni İsserles, Temi, Nyu York qərargahının rəhbəri:“Mən xaricdəyəmsə və uşaqlarıma nağıl oxumaq istəyirəmsə, telefonumdakı düyməni basaraq, robotu uşağımın otağına göndərə bilərəm və beləliklə ona nağıl oxuya bilərəm.”\nTemi avtonom maşınlarda yerləşdirilən texnologiyadan istifadə edir. Onun adı “Lidar”-dır. Bu texnologiya vasitəsilə lazerlərin ətrafa siqnallar göndərməklə ölçülər götürür və çox dəqiq xəritə hazırlayır. Dizaynerlər deyirlər ki, ilk dəfədir ki, bu texnologiya potensial təhlükələrə yol verməmək üçün, ev və ya ofis şəraitində istifadə edilir.\nDanni İsserles, Temi, Nyu York qərargahının rəhbəri: “Bu maneələri aşma və naviqasiya texnologiyası heç bir şirkət tərəfindən heç vaxt ev şəraitində tətbiq edilməyib. Robotumuzu fərqləndirən və xüsusi edən məhz bu keyfiyyətdir.”\nRoboteam bu yaxınlarda Temi-ni Berlində keçirilən istehlakçı elektronikası sərgisində təqdim edib. Şirkət bildirir ki, robotun hazırlanması zamanı diqqətdə olan ilk meyar, məhsulun son istifadəçiləri olub. Temi, oktyabr ayından etibarən bazarlara çıxarılacaq və dəyəri təxminən 1500 dollar olacaq.


BSU-nun nümayəndə heyəti Bolqarıstanın Veliko Tırnovo Universitetində olub - Report.az\nBSU-nun nümayəndə heyəti Bolqarıstanın Veliko Tırnovo Universitetində olub\nGörüşdə iki ölkə universitetləri arasında əməkdaşlığın genişləndirilməsi müzakirə olunub 22 Mart, 2017 07:51\nSofiya. 22 mart. REPORT.AZ/ Azərbaycan və Bolqarıstan arasında diplomatik əlaqələrin qurulmasının 25-ci ildönümünə həsr edilən silsilə tədbirlər çərçivəsində Bakı Slavyan Universitetinin (BSU) rektoru Nurlana Əliyevanın rəhbərlik etdiyi nümayəndə heyəti “Müqəddəs Kiril və Mefodi” adına Veliko Tırnovo Universitetində olub.\n“Report”un Şərqi Avropa bürosunun məlumatına görə, ali təhsil ocağının rektoru Xristof Bondjolovla görüşdə iki ölkə universitetləri arasında əməkdaşlığın genişləndirilməsi, professor-müəllim və tələbə mübadiləsi, birgə layihələrin həyata keçirilməsi və digər məsələlər ətrafında müzakirələr aparılıb.\n“Müqəddəs Kiril və Mefodi” adına Veliko Tırnovo Universitetinin tələbələrilə görüşdə rektor X.Bondjolov bildirib ki, 2004-cü ildən başlayaraq BSU-da “Bolqar dili və mədəniyyəti mərkəzi” fəaliyyət göstərir və azərbaycanlı tələbələr ali təhsil ocağında bolqar dilini öyrənirlər. Rektor, həmçinin bolqar dili və ədəbiyyatı, Bolqarıstanın tarixi və mədəniyyətilə bağlı kitabları BSU-nun “Bolqar dili və mədəniyyəti mərkəzi”nə hədiyyə edib. BSU-nun rektoru Nurlana Əliyeva öz növbəsində X.Bondjolova ali təhsil ocaqları arasında gələcək əməkdaşlığın daha səmərəli və məzmunlu olacağını bildirib. Sonra N.Əliyeva “Azərbaycan və Bolqarıstan arasında diplomatik əlaqələrin qurulmasının 25-ci ildönümü” mövzusunda çıxış edib. Bolqar dilində edilən çıxışı professor-müəllim heyəti və tələbələr arasında böyük maraqla qarşılanıb.\nGörüşdə, həmçinin Azərbaycanın Bolqarıstandakı səfiri Nərgiz Qurbanova da iştirak edib.


Tanınmış jurnalist Fuad Poladovla bağlı sirri açıqladı « A24 Xeber\nTanınmış jurnalist Fuad Poladovla bağlı sirri açıqladı\n06 May 2018 - 15:36\nTanınmış telejurnalist İradə İsaq mərhum xalq artisti Fuad Poladovun həyatı ilə bağlı sirri açıqlayıb.\nA24.Az xəbər verir ki, İradə İsaq F.Poladovun sevdiyi qadınla evlənə bilmədiyini və anasının ona əngəl olduğunu söyləyib.\nJurnalistin mərhum xalq artisti ilə bağlı Feysbuk statusunu təqdim edirik:\n“Fuad Poladov dünyasını dəyişdi. Və mən bu həqiqəti artıq danışa bilərəm. O, şəxsiyyətdir niyə deyirik? Bir fakt deyəcəm. Bunu barmaqsayı adamlar bilir. Hamı bilir k, o daş kimi susqun və ciddi adam bəlkə ölənə qədər qəlbində böyük bir sevgini daşıdı. Gözəl aktrisa Vəfa Fətullayevanı. Anası rəhmətlik Hökumə Qurbanova onları ayırdı. Birdəfəlik. İllərini həsr etdi buna. Amma… Çox perspektivli bir gənclə, çoxları tanıyır, adını demirəm, Vəfa xanım nişanlandı.\nBir müddət sonra Vəfa xanım amansız qan xərçənginə yoluxdu. Xəstəlik güclənib, gözəlliyini əlindən alıb, onu xəstəxanaya salanda o nişanlı oğlan daha gəlməz oldu. İllərdir ondan ayrılan Fuad Poladov isə son nəfəsinə, son anına qədər sevgisi Vəfanın yastığının yanından əl çəkmədi. O, arıqlayıb çuxura düşmüş üzünü, damarlı əllərini öpə-öpə Vəfaya çirkinləşdiyini bildirmədi. Onun tökülmüş saçlarını daradı. Vəfa Fuadın qollarında keçindi. Uzun-uzun illər də evlənmədi Fuad bəy. Və mən bir gün bütün faktları toplayıb Vəfa xanım haqda film çəkdim. Elə faktlarım vardı ki… Xahiş etdim Fuad bəydən. Gəlin, onun haqda danışın dedim. O mənim iç dünyamda olanlardır dedi.\nSusdu yenə. İlk dəfə mənə rədd cavabı verən müsahibimə “yox!” dediyi üçün təşəkkür etdim! Stalin də məmurlarına öz sevgilisinə dəlicə vurulan generalissimus Jukov haqda demişdi: “Bilirsinz, xalq Jukovu niyə sevir, sizi yox? Çünki o, bir qadına vurulacaq, onu bir ömür sevəcək qədər nəhəngdir. Jukov sevməyi bacarır!” Və sevməyi bacaranlar həmişə seviləcək”.


Şəki ipək kombinatının mövcud durumu Azərbaycan Sənaye Korporasiyası ASC-nin müşavirəsində müzakirə edilib - "İpəkçi" qəzeti\n8 Şub 2018 08:25 tarihinde Aydin Salis tarafından yayınlandı [ 5 Mar 2018 01:04 güncellendi ]\nYanvarın 26-da bu saytda "Şəki-İpək" ASC-nin mövcud durumu ilə bağlı jurnalist araşdırması dərc olunmuşdur (“Şəki-İpək” ASC-nin bəzi istehsalat və sexləri heç işə düşmədi, işə düşənləri isə dayandı...). Məqalədə Şəki ipək kombinatındakı baramaaçan istehsalatı işçilərinin 15 yanvarda öz hesablarına məzuniyyətə göndərilməsi, yanvarın 1-dən etibarən isə yerdə qalan sex və istehsalatlarda işin dayandırılması xəbər verilir, daha sonra kombinatdakı xalça sexinin, pambıq əyirici sexin uzun müddət fəaliyyətsiz qalması vurğulanmışdır. 28 yanvarda Haqqın.az saytı bu yazıya istinad edərək kiçik bir xəbər yaydıqdan dərhal sonra “Azərbaycan Sənaye Korporasiyası” ASC-nin baş direktoru Kamran Nəbizadə "Şəki-İpək" ASC rəhbərliyinə telefonla zəng edərək "Şəki-İpək" ASC-nin mövcud durumu ilə bağlı narahatçılığını bildirmişdir.\nFevralın 7-də isə Kamran Nəbizadə "Azərbaycan Sənaye Korporasiyası" ASC-nin ""Regionların 2014-2018-ci illərdə sosial-iqtisadi inkişafı" Dövlət Proqramının icrasının dördüncü ilinin yekunları: qarşıda duran vəzifələr" mövzusunda keçirdiyi müşavirədə bildirmişdir ki, "Şəki rayonunda yerləşən “Şəki İpək” ASC-nin inkişafı və yenidən qurulması istiqamətində inkişaf strategiyası və planların icrası nəzərdə tutulub: “Burada xarici və yerli məsləhətçi şirkətlərin cəlb olunması nəzərdə tutulub”.\nMəlumat üçün əlavə edək ki, bu metod artıq bir dəfə sınaqdan çıxarılıb. Özbəklər gətirilmişdi, kombinat 50 milyon borca düşdü, sonra hamısı uzaqlaşdırıldı...\nMüşavirədə çıxış edən "Şəki-İpək" ASC İdarə heyətinin sədri Nizami Qəribov isə hesab edib ki, Şəki ipək kombinatında istehsal edilən məhsulun satışında baş vermiş durğunluq mövsümi xarakter daşıyır və bildirib ki, bunun kompensasiya olunması üçün tədbirlər planı hazırlayıblar. O deyib ki, "qış dövründə ipək satışı xeyli azalır. Bu prosesin kompensasiyası üçün şirkət, pambıq və yun istehsalına başlamaq istəyir, lakin bunun üçün, müəssisənin, xüsusilə, mövcud avadanlıqların modernləşdirilməsi üçün subsidiyaya ehtiyacı var". Bildirib ki, “hazırda yun tədarükü yoxdur, Dağıstanın isə yuna tələbatı var, mövsümi olaraq, ipək satışında azalma olur ki, bu azalmanı məhz yunla kompensasiya etmək mümkündür... müəssisədə olan avadanlıqlar köhnədir, məhsuldarlığı artırmaq üçün avadanlıqların yenilənməsinə ehtiyac var... dəzgahların bir qismini dəyişsək, istehsalın 30%-ni Avropaya çıxarmaq olar”. O, həm də Şəki ipək kombinatında sənaye parkının yaradılmasını da təklif edib və vurğulayıb ki, “biz istehsal etdiyimiz məhsulları çıxara biləcəyimiz xarici bazarı müəyyənləşdirmişik”.\nMəlumat üçün əlavə edək ki, son 15 il ərzində "Şəki-İpək" ASC hazır ipək parça istehsal etməkdən başqa hər işlə məşğul olub. Pambıq əkib, pambıq zavodu tikib, pambıq təmizləyib, mahlıc əldə edib, sonra mahlıcadan sap istehsal edərək xaricə satıb. Axırı nə oldu? Axırı belə oildu ki, kombinata pambıq verilmədi, halbuki ötən il ölkədə 200 min ton pambıq toplanmışdı.\nBundan başqa "Şəki-İpək" ASC un dəyirmanları da qurub, buğda da üyüdüb. Ət kombinatını da alıb yenidən qurub, modernləşdirib, kolpasa istehsal edib. Dəyirman hələ də işləsə də, ət kombinatı 2 aydan artıq işləməyib. "Şəki-İpək" ASC bir ara traktor istehsalına da başlamaq istəyib, daha nələr, nələr...\nO ki qaldı indi pambığa keçməyə, ipək parça istehsal etmək üçün qurulmuş müəssisədə pambıq parça istehsalı çox çətin bir işdir. Bunlar tamamilə fərqli texnoloji proseslərdir. Kombinatda pambıq sap istehsalı isə yardımçı sahə kimi var idi, amma ötən ilin aprelindən dayanıb, çünki kombinata mahlıc verilmir. İpək kombinatının yun istehsalına keçməsi məsələsinə gəldikdə isə şirkətdə bu sahədən anlayışı olan nə bir nəfər mütəxəssis var, nə də yun sap istehsalı üçün tələb olunan texnoiloji avadanlıq. Lap olsa belə, burada yun sap istehsalı mümkün deyil, nəinki yun parça toxunması. Yalnız yunu əllərdən alıb, yuyub, xaricə satmaq olar, ya da yorğan-döşşək sırımaq, yaxud keçə istehsal etmək. Bəli, Azərbaycanda yun ucuzdur. Səbəbi də budur ki yuna təlabat azdır. Amma əgər sabah "Şəki-İpək" ASC yorğan-döşşək sırımağa, yaxud ruslar üçün valenki istehsalana başlasa, təbii ki yun bazarında da qiymət 2-3 dəfə yüksələcəkdir. Ən yaxşısı bu ola bilər ki, kombinat yenidən süni liflərə keçsin. Hansı ki sovet dövründə kombinatda toxunan parçanın ən azı 60 faizini bu növ məhsul təşkil edib.


Məğlubedilməz Armadanın məğlubiyyətinə səbəb müəyyən dərəcədə ingilis gəmilərinin və gəmi komandalarının ondan üstün olması idi, digər səbəb isə ispanların Niderland gəmilərini limanlarda mühasirəyə alması, həmçinin, tufanın ispan qaleonlarını Şimal dənizinə qovması idi. Bu amillər birlikdə bunun tarixdə həlledici dəniz döyüşlərindən biri olmasını sübut etdi.\nKraliça sona qədər inadkarcasına inanmaqla davam edirdi ki, ingilis donanması az ehtiyata və sursata malik olduğuna görə müharibədən yaxa qurtarmaq mümkün olacaqdır, lakin donanmanın üstünlüyü və gəmilərin yaxşı təchiz olunmasının özü kraliçanın möhkəm həyata keçirdiyi gəmiqayırma proqramının birbaşa nəticəsi idi, bunu müasir tarixçilər də hökmranlığın nailiyyətlərindən biri hesab edirlər. Quru qüvvələrinin Tilberiyə çıxarılmasını müşahidə edən kraliçaya Armadanın darmadağın olunması barədə xəbərlər gəlib çatdı. Bu münasibətlə kraliçanın etdiyi çıxış göstərdi ki, o, öz xalqı ilə sıx birlikdədir və onun şəxsi iftixarı isə onların kraliçası olmaqdadır. O dedi ki, onların arasında yaşamaq və ya ölmək üçün gəlmişdir və əlavə etdi:\n"Mən zəif bədənə malikəm və cılız qadınam, lakin mən kral, özü də İngiltərə kralı ürəyinə və cəsarətinə malikəm və düşünürəm ki, Avropanın hansısa hökmdarı mənim səltənətinin sərhədlərinə müdaxilə etməyə cəsarət etsə, iyrənc bir nifrətlə qarşılanacaqdır".\nİngiltərənin İspan Armadası üzərindəki qələbəsi, onun Avropa dövlətləri arasında böyük hərbi qüdrətə malik olduğunu sübut etməklə, beynəlxalq nüfuzunu yüksəltdi. İngiltərə okean və dəniz sularında ağalıq etməyə başladı. Bu gələcək Böyük Britaniya imperiyasının təşəkkül tapması və hədsiz dərəcədə böyüməsinin mühüm amillərindən birinə çevrildi. XX əsrin ilk onilliyində bu imperiya dünya ərazisinin dörddə birini əhatə etməklə, dünya əhalisinin dörddə birinə ağalıq edirdi. Elizabetin dövründə dənizlərə hakim kəsilən İngiltərə, bir neçə əsr sonra planetin quru hissəsinin xeyli ərazisini idarə edirdi. Dənizlər üzərində hökmranlıq Yer kürəsinin böyük bir hissəsinə ağalıq etməyə gətirib çıxardı. İngiltərənin gələcəkdə fövqəl dünya dövlətinə çevrilməsində kraliça I Elizabetin xidmətləri danılmazdır. Bu xidmət təkcə 1588-ci ildəki böyük qələbədən ibarət deyildi, çoxtərəfli olmaqla, kraliçanın uğurlu xarici və daxili siyasətinə əsaslanırdı.\n30 illik işinin ona öyrətdiyi kimi, Elizabet özünə olan tam loyallığa inanmaqla dolaşırdı. Ser Frensis Uolsinqem Elizabetin əsas katibi kimi öz agentlərindən birinə demişdi ki, "Son hadisə vaxtı katoliklərin öz kraliçasına loyallığından başqa heç nə ispan kralını belə hirsləndirməmişdi".\nBir yepiskop isə Elizabetə demişdi ki, dənizdə tufan baş verəndə quşlar qorxudan qaçıb özlərinə sığınacaq tapmaq istəyirlər. Lakin elələri vardır ki, pərvazlanıb göyə qalxır və elə bil ki, hətta təbiətlə mübarizə aparmağa hazır olduqlarını da bildirirlər. Sən də müharibə başlananda məhz belə hərəkət etdin.\nElizabetin hökmranlığının son 15 ili milli enerjinin böyük partlayışını gördü, heç yerdə bu, ədəbiyyatda baş verən nailiyyətlər kimi gözəl deyildi. Bu era dramaturq Marlounun, şair Edmund Spenserin və digər lirik şairlərin, nasirlərin əsərləri ilə əhatə olunmuşdu. Birinci səhnələri isə Frensis Bekonun və Şekspirin əsərləri tuturdu. Kraliçanın özü də böyük əsərlər yazırdı. O, nəhəng populyarlığa və nüfuza malik idi, lakin qoca arvada çevrildikdə öz əziz dostlarından uzaqlaşdı. Lester 1588-ci ildə öldü. Kraliça ona xidmətdən daha çox, özünə fayda götürmək qayğısı ilə yaşayan adamlar qrupu tərəfindən tərk edildi. Elizabetin hökmranlığının son illəri göstərdi ki, monarx kimi onun böyük qüvvələri heç də sönməkdə deyildir.\nEsseks qrafı Robert Deverin həyatında faciə baş verdi. Bu gənc adam cazibədar məziyyətlərə və bir sıra qabiliyyətlərə malik idi. Lakin o, eqoist idi və ədalətli olmaqdan uzaq idi. O, Lesterin ögey oğlu idi, atalığı onu irəli vermişdi ki, Uolter Relini sıxışdırıb aradan çıxartsın. Qoca kraliçaya xoş münasibəti və xeyirxahlığı ilə yanaşı, onun üzərindəki təsirinin dərəcəsini ancaq bütünlüklə düzgün hesablamamışdı. Esseks qrafı 1596-cı ildə Kadisə qarşı basqın vaxtı öz igidliyi və cəngavərliyi ilə fərqlənmişdi. Lakin vətənində olan onun paxılları var idi, Böqlinin oğlu Robert Sesil, lord-admiral, Nottingem qrafı, ser Uolter Reli ona düşmən idilər.\nİngilis idarəçiliyi ilə razılaşmamaq İrlandiyanı dövlət üçün, Elizabetin bütün hökmranlığı dövrü ərzində bir təhlükə mənbəyi etmişdi. 1598-ci ildə irland qrafının ingilis qulluqçusuna hücum etməsi bütün İrlandiyada üsyan qaldırmışdı. İntizama gətirmək üçün xüsusi ekspedisiya göndərmək zəruri idi. Esseks öz liderliyini tələb etdikdə, bu komandanlıq ona həvalə edildi, izafi miqdarda pulla və adamlarla təmin edildi, lakin o, kraliçanın necə hərəkət etmək barədəki təlimatına qulaq asmadı. Onun göstərişlərini icra etməkdən imtina etdikdə, bədbəxt bir nəticə ilə uğursuzluğa uğradı. O, kraliçaya söz vermişdi ki, qiyamçıların başçısının başını ona gətirəcəkdir. Lakin apardığı canlı qüvvənin yarısını irland qiyamçıları ilə döyüşdə itirdiyindən yenidən əlavə əsgər və pul istədi. Bunları almadığından qiyamın başçısı ilə danışıq apardı. Bu, xəyanət idi. Kraliçanın əmrinə baxmayaraq, İngiltərəyə geri döndü ki, öz əhvalatını danışsın. Elizabet onun titullarını və imtiyazların ləğv etdi.\nƏvvəlki mövqeyinin bütünlüklə dəyişilməsi, qrafın buna dözməyən təbiəti üçün çox ağır idi. O, özünün 200 tərəfdarı ilə Londonun küçələrinə çıxdı ki, kraliçaya qarşı qaldıracağı qiyama, hakimiyyətə qarşı narazı adamları toplasın. Ancaq heç kəs onlara qoşulmadı. O istəyirdi ki, kütlə ilə birlikdə Şuradakı düşmənlərini həbs etsin və kraliçanın özünü də qorxutsun ki, əvvəlki imtiyazlarını bərpa etsin. Kraliçanın əvvəlki favoriti artıq onun düşməninə çevrilmişdi. Öz evini də bütün növlərdən olan narazı adamların diqqət mərkəzi etmişdi. Dostları onun evinə toplaşdılar və təslim olmaq istəmirdilər. Kraliça göstəriş verdi ki, onun evinin yanına Tauerdən götürüb iki top aparsınlar, bu vaxt onlar qorxub təslim olacaqlar. Belə də oldu, Esseks qrafı və tərəfdarları təslim oldular. Bu ağır xəyanətkar hərəkətinə görə, o, 25 fevral 1601-ci ildə edam edildi və edamdan əvvəl böyük qüsurlarını etiraf etdi.\nElizabetin Esseksə üzük verməsi barədəki əhvalata gəldikdə o, vəd etmişdi ki, əgər kraliçanın narazılığına səbəb olsa, üzüyünü ona geri qaytaracaqdır. Bu isə ona bağışlanmaq şansı verərdi və sonralar o, üzüyü kraliçaya göndərməyə cəhd etdi, lakin üzük onun düşməninin arvadı Ledi Nottingemin əlinə keçdi.\nElizabet onun narahatlığını əvvəlcədən açıqca görüb, rəsmi bəyanat verdi ki, xəyanət etməyi izah etmək çox çətindir. Ən vacibi isə o idi ki, Elizabet 1602-ci ildə fransız səfiri ilə söhbətdə bunu öz sözləri ilə inkar etmişdi. Səfir, Esseksin ölümünə görə Elizabetin bu vaxtadək matəm saxladığını görmüşdü. Lakin kraliça həm də ona demişdi: "Mən çox sayda hörmət olunmayan adamları özümə yaxın buraxmışdım, lakin mən onun özünü xəbərdar edirdim ki, o, mənim skipetrimə (metal çubuq, monarxiya hakimiyyətinin nişanəsi-müəllif) toxunmasın". Kraliça sonralar demişdi: "Mənim dövlətimin rifahına aid olan məsələdə öz meyllərimə güzəştə getməyə mən cəsarət etmirdim".\nElizabetin hökmranlığının az saydakı son illərində o, nəzarət edə bilmədiyi şəraitlərdə özünün ehtiyatlı maliyyə siyasətinin uğursuzluğa düçar olduğunu gördü. Onun ehtiyat resursları xeyli azalmışdı, iqtisadi uğurlar inflyasiyaya səbəb olmuşdu. O, taxt-tac torpaqlarını və öz daş-qaşlarını satdı. Həmçinin, bəzi öz yaxınlarına maaş verməklə, onlara müstəsna səlahiyyət verdi ki, malları satsınlar. Həmin vaxtdan onlar inhisara malik olmaqla, bazarda istənilən qiymətin qoyulmasını diktə edə bilərdilər. Bu praktika geniş narazılıq yaratdı. Nəhayət, kraliça elan etdi ki, daha azğın hərəkət edənlər uzaqlaşdırılacaqdır.\nNümayəndə heyəti minnətdarlıq etmək üçün kraliça ilə görüşəndə o, onların qarşısında həyatındakı ən böyük nitqini söylədi. Bu çıxışında o dedi: "Allahın məni yüksəyə qaldırmasına baxmayaraq, mən öz tacımın şərəfini yaxşı bilirəm, mən sizin məhəbbətinizlə hökmranlıq edirəm" və əlavə etdi, bu sözlərdə onun 44 illik hakimiyyətinin yaratdığı bir ilham cəmlənmişdir: "Mən təbəəmlə razılıqda olmaqdan, hansı ki, bu, mənim daşıdığım vəzifədir, daha artıq nəyisə arzulamaq üçün mən heç bir səbəb görmürəm".\nŞotlandiyalı VI Ceyms uzun müddət ərzində qeyri-rəsmi olaraq onun varisi kimi etiraf edilmişdi. Elizabet ölüm yatağında olanda öz ölümü üçün axırıncı xidmətini icra etdi. Bu, 23 mart 1603-cü ildə Londonun Riçmond sarayında baş vermişdi. Nitqi, demək olar ki, olmadan, işarələrlə ondan soruşuldu ki, o, Ceymsi özünün varisi kimi bilirmi? O, jestlə bildirdi ki, öz hakimiyyətini dinc qaydada varisə verəcəkdir və onun səhərisi günü sübh vaxtı öldü. 24 mart 1603-cü ildə I Elizabet 69 yaşında vəfat etdi. Bir ay sonra onu Vestminster Abbatlığında bacısı I Mariyanın yanında dəfn etdilər. Bəlkədə iki bacı o dünyada barışacaqdılar.\nŞotlandiya kralı VI Ceyms (1567-1625-ci illər) və ya 1603-1625-ci illərdə İngiltərə kralı olmuş I Ceyms şotland kraliçası Mariya Styuartın Henri Styuartdan olan oğlu, VII Henrinin kötükcəsi idi (onun nəvəsi V Ceymsin nəvəsi idi).\n1611-ci ildə alimlərin hazırladığı Bibliya versiyası onun şərəfinə Ceyms Bibliyası adlanmışdı.\nKral Ceymsin yepiskopu 1611-ci ildə nəşr edilən Bibliyanın kral Ceyms versiyasının ön sözündə gələcək nəsillər üçün demişdi ki, nə vaxt ki, onlar kraliçanın öldüyünü bildilər: "Qərb ulduzu olan kraliça Elizabet belə parlaq haşiyədə ən xoşbəxt xatirənin obyekti oldu".\nElizabetin məşhur 44 illik hökmranlığı nəyə kömək etməyə nail olurdusa, buradakı hər bir əməl, əslində, onun şəxsi nailiyyəti idi. O, taxt-taca qalxanda İngiltərə müstəqil olduqda, labüd olaraq birləşməyə ehtiyac duyurdu, axı xalq katoliklərlə protestantlara bölünmüşdü. Kraliça protestant məsələsini həll etdikdə, dini fanatizmdən tam məhrum idi və istəyirdi ki, öz təbəələri arasında nə qədər mümkünsə qəbul edilən bir kompromis olsun. Fransa və ya İspaniya ilə nikah ittifaqı İngiltərəni bu böyük dövlətlər arxasında müharibəyə sürükləyərdi, lakin istənilən səbəbdən kraliça ərə getmək istəmirdi.\nÖlkənin resursları aşağı düşməkdə idi. Elizabet nəslin törəmələrindən yeganə adam idi ki, öz babası VII Henridən maliyyə işi üzrə qabiliyyət irsini əxz etmişdi. Parlament çağırılırdı ki, pul verməyə səs versin. Elizabet öz ciddi qənaəti və cəsarətli nəzarəti ilə taxt-tacın müstəqil olmasına böyük köməklik göstərdi. 4 milyonluq xalq, məhz onu milli şüurluluğa ilhamlandıran belə bir şəxsiyyətə ehtiyac duyurdu.


Brüs Linin həqiqi döyüş zamanı çəkilmiş yeganə videosu\nİraq Ordusu İŞİD-in “xilafət”ini elan etdiyi məscidi azad edib İsrailin həbsdə olan sabiq baş naziri vaxtından əvvəl azad ediləcək Sumqayıtda oğlanı öldürüb meyitini qamışlığa atdılar - Yenilənib Həzrət Əli (ə) tərəfindən cəzalandırılan kişinin imama olan eşqi Şirkət rəhbəri və keçmiş TV əməkdaşının öldüyü qəza ilə bağlı məqamlar aydınlaşdı “Oskar” mükafatına iddialı futbol simulyasiyası Keçmiş iki dövlət məmuru axtarışa verildi Səudiyyə rejimi kənarlaşdırılan vəliəhdi ev dustağı edib Tətil günlərində qəzaların şok statistikası ABŞ-ın Ali Məhkəməsi Trampın müsəlman ölkə vətəndaşları barədə fərmanına blok qoyan qərarları dayandırıb NAMAZ VAXTLARI:\nİDMAN Oxundu: 1457\nİslaminSesi-nin Rosbalt-a istinadla verdiyi məlumata görə, əfsanəvi kino qəhrəmanının ölümündən təxminən 44 il sonra onun real qarşılaşmasının əks edildiyi yeganə videoyazı dərc edilib.\nBrüs Li - honkonq və amerikalı kinoaktyor, rejissor, ssenarist, prodüser, çin döyüş sənəti sahəsini ictimaiyyətə tanıdan və islahatçı, döyüş səhnələrinin quruluşçusu və filosof idi.\nBrüs mövzusu əsasən kunq-fu və digər şərq döyüş üslublarında olan dava filmlərində çəkilirdi. O, öz zamanında kinoda döyüş növlərinə olan yanaşmanı dəyişmiş və bütün dünyada onun simvoluna çevrilmişdi.\nBununla yanaşı olaraq heç kim indiyədək heç vaxt Brüs Linin həqiqi döyüş videoyazılarını görməmişdi. Və nəhayət iyunun 12-də Beerdy Youtube-kanalında onun real döyüşdəki iştirakından çəkilmiş video yerləşdirilib.\nVideoya edilmiş qeyddə deyilir ki, bu Brüs Linin MMA (qarışıq döyüş sənəti) döyüşündə iştirak etdiyi zaman çəkilmiş yeganə yazıdır. Çarxda onun Brüsun şagirdlərindən biri Vonqa Ted ilə döyüşü nümayiş etdirilmişdir.\nBrüs Linin həqiqi döyüş zamanı çəkilmiş yeganə videosu ŞƏRH YAZIN\n12:06, 23.06.2017 Dəhşətli fəlakətlərdə sağ qalmış möcüzəli binalar - Fotolar 11:55, 23.06.2017 Rusiya Həmadakı İŞİD mövqelərini “Kalibr” reketləri ilə məhv edib\n11:49, 23.06.2017 ÇOX OXUNANLAR


Ordumuzun düşmənə cavabı ağır olacaq – Rusiya Bakının ZƏRBƏLƏRİNİ AÇIQLADI – Mediaktiv.az\nHome / Gündəm / Ordumuzun düşmənə cavabı ağır olacaq – Rusiya Bakının ZƏRBƏLƏRİNİ AÇIQLADI\n06 İyul 2017\tGündəm\nMediaktiv.az Publika.az-a istinadən xəbər verir ki, rusiyalı jurnalist Mixael Belyayev Azərbaycan Ordusunun cavabının ağır olacağını hesab edir və o, bunu “aprel müharibəsi” təcrübəsinə əsaslanaraq söylədiyini vurğulayır: “Son bir neçə həftədə Qarabağ cəbhəsində müşahidə olunan nisbi sakitliyi artıq unutmaq olar. Ötən ilin “aprel müharibəsi”nin təcrübəsi göstərdi ki, Azərbaycan öz mülki vətəndaşlarının qətlinə sərt cavab verir. Xatırladım ki, aprel döyüşlərindən öncə erməni hərbi birləşmələri Azərbaycanın mülki vətəndaşlarına hücum etmişdi və bir neçə şəxs həlak olmuşdu. Azərbaycan Ordusu erməni tərəfinə ağır zərbələr endirdi və işğal olunmuş ərazilərin bir hissəsini azad etdi. Eyni təcrübə indi də yaşana bilər. Nəzərə alsaq ki, Bakıda “İslam oyunları” və “Formula 1” yarışları başa çatıb, bu, Azərbaycanın genişmiqyaslı cavab tədbirlərini həyata keçirməsinə heç nəyin mane olmadığı deməkdir. Artıq Azərbaycanın dayanacağını düşünmək ağılsızlıq olar”.\n“Yumşaq”, yaxud “sərt” ssenari\n“Əgər hadisələr “yumşaq” ssenari üzrə inkişaf edəcəksə, onda cəbhə xətti boyunca erməni əsgərlərini Bakının snayperləri bir-bir dənləyəcək. Əgər “sərt” ssenari ön plana çıxarsa, ən azından erməni hərbi birləşmələri ağır artilleriya zərbələri ilə darmadağın ediləcək”, – deyə o vurğulayıb.\nAzərbaycan Ordusu ərazilərin bir qismini azad edəcək\nTaggündəm qarabağ Zəhra\nƏvvəlki ABŞ səfirliyi Zəhra Quliyevanın qətlinə reaksiya verdi\nSonrakı “İnter”, “Zirə” əl-ələ…


Dövlət Gömrük Komitəsi blokçeyn texnologiyasının tətbiqinə başladı – kriptoinvest.az\n14.06.2019 01.11.2019 kriptoinvest.az\nİyunun 13-də Azərbaycan Respublikası Dövlət Gömrük Komitəsi Maersk və IBM şirkəti tərəfindən birgə işlənib hazırlanmış, blokçeyn texnologiyasına əsaslanan təchizat zənciri platforması olan TradeLens-ə qoşulub. Bu məqsədlə ÜGT-nin Bakıda keçirilən İnformasiya Texnologiyaları və Texnoloji İnnovasiyalar Konfransı və Sərgisi çərçivəsində tərəflər arasında görüş keçirilib. Görüşdə çıxış edən Dövlət Gömrük Komitəsi sədrinin müavini, gömrük xidməti general-mayoru İqbal Babayev bildirib ki, Azərbaycan gömrüyü informasiya texnologiyalarının tətbiqinə xüsusi önəm verir.\nTərəflər arasında görüş çərçivəsində Dövlət Gömrük Komitəsinin TradeLens-ə qoşulması məqsədilə sənəd imzalanıb. Sənədi Azərbaycan Respublikası Dövlət Gömrük Komitəsi sədrinin müavini İqbal Babayev, Maersk GTD şirkətinin baş icraçı direktoru və TradeLens-in rəhbəri Mayk Vayt imzalayıb.\nİnformasiya Texnologiyaları və Texnoloji İnnovasiyalar Konfransı\nPrevious MoneyGram: Kriptovalyutalar beynəlxalq ödənişlərin gələcəyidir\nNext Coinbase birjasından Visa debt kartlar


İranla emekdaşlıq eden bank yüksek mebleğde cerimelendi - Azadliq Xeber\nİranla emekdaşlıq eden bank yüksek mebleğde cerimelendi\nİranla əməkdaşlıq edən bank yüksək məbləğdə cərimələndi\n05:28 xeber – Amerika Birləşmiş Ştatları qanunvericiləri Almaniyanın “Deutsche Bank” şirkətini cərimələyiblər. Azadlıq.az xəbər verir ki, anspress-in məlumatına görə, cərimə məbləği 285 milyon dollar təşkil edir. BBC telekanalının verdiyi məlumatda bildirilir ki, cəriməyə sözügedən bankın İranla əməkdaşlıq etməsi səbəb olub.\nAmerika hökumətinin Suriya və İrana qarşı tədbiq etdiyi bir sıra maliyyə sanksiyaları ilə əlaqədar bu ölkələrlə bank əməkdaşlığı etmək qadağan olunub.\nBank, eyni zamanda, Nyu York ştatının bir sıra qanunlarını pozub və buna görə də əlavə cərimə ödəməli olacaq.\nAmerika hökuməti, eyni zamanda, iki Fransa bankına qarşı da cərimələr tədbiq edib. “BNP Paribas” və “Kredit Agricole” də müvafiq olaraq 8.9 milyard və 800 milyon dollar məbləğində cərimə ödəməlidir.


Boyakarlıq haqqında – All DesiGn\nRəssamlıq – təsviri sənətin bir növüdür. Burada real aləmin həcmi, rəngi, məkan, əşyaların maddi formasi, işıq və hava mühiti və s. kimi gözlə qavranılan, obyektiv surətdə mövcud olan əlamətlər canlandırılır. Təsviri sənətin boyakarlıq, karikatura, miniatür, qrafika, mozaika kimi sənət bölmələri var.\nAzərbaycan dəzgah boyakarlığının inkişafı da Mirzə Qədim İrəvaninin adı ilə bağlıdır. O, portret janrı sahəsində daha səmərəli fəaliyyət göstərib, “Rəqqasə”, “Dərviş”, “Pəhləvan”, “Süvari” kimi bədii cəhətdən kamil portretlər yaradıb. Bu dövrdə Mir Möhsun Nəvvabın əsərlərində təbiət motivləri, güllərin, quşların təsviri, şair Xurşidbanu Natəvanın yaratdığı mənzərələr, gül-çiçək təsvirləri də diqqəti cəlb edir.\nSəhnə tərtibatı sahəsində də rəssamlarımız böyük uğurlara nail olublar. T.Salahov “Antoni və Kleopatra”, “Hamlet” (V.Şekspir), “Aydın” (C.Cabbarılı) pyeslərinin, xüsusilə “Koroğlu” operasının (Ə.Fətəliyevlə birgə) tamaşasına verdiyi bədii tərtibatda aydın konstruksiyalı, əzəmətli dekorlar yaradıb. M.Abdullayev “Leyli və Məcnun”, “Koroğlu” (Ü.Hacıbəyov) operalarının və “Çitra” (Niyazi) baletinin tərtibatını şux və əlvan boyalarla həll edib. T.Nərimanbəyovun “Qobustan kölgələri” (F.Qarayev), “Yeddi gözəl” (Q.Qarayev), “Nəsimi dastanı”, “1001 gecə” (F.Əmirov) baletlərinin tamaşaları romantik üslub tərtibi ilə fərqlənir. Teatr-dekorasiya sənətinin inkişafında B.Əfqanlı, H.Mustafayev, S.M.Fefimenko, Y.A.Toropov, Ə.Abbasov, E.Aslanov, B.Əfəndiyev, M.Əliyev, A.Seyidov, E.Məmmədov, S.Haqverdiyeva, F.Əhmədov, Q.Məmmədov, F.Ə.Xəlilov, F.Qafarov və digər rəssamların, kino sahəsində C.Əzimov, K.Nəcəfzadə, N.Zeynalov, F.Bağırov, R.İsmayılov, M.Ağabəyov, N.Bəykişiyev və b. mühüm xidmətləri olub.\nÖncəki yazı Qrafika ustaları


«Burdan korrupsiya iyi gəlir»\nAzərbaycanın 2008-ci il dövlət büdcəsindən inzibati binaların təmiri üçün bütünlükdə 450 milyon manat vəsait ayrılıb\nAzərbaycanın 2008-ci il dövlət büdcəsindən inzibati binaların təmiri üçün bütünlükdə 450 milyon manat vəsait ayrılıb. İqtisadçıların fikrincə, təmir sovet dönəmində olduğu kimi, yenə də büdcədə şəffaflığın pozulduğu sahələr sırasında liderlik edir.\nİqtisadçı Zöhrab İsmayıl deyir ki, dövlət qurumlarının təmiri zamanı böyük yeyintilərə yol verilir:\n«Hökumət nümayəndələri özləri də deyirlər ki, biz istəyirik ki, dövlət binaları sadəcə yaxşı görünsün. Bu yaxşı görünmək üçün isə çox böyük vəsaitlər xərclənir. Binaların fasadını indi Çindən gətirilmiş materiallarla üzləyirlər. Dövlət qurumları hər kvadratmetr üzlük üçün 600 manat ödəyir. Özəl qurumlara isə eyni üzlüyün döşənməsi 50-60 manata başa gəlir. Burdan korrupsiya iyi gəlir».\nDövlət büdcəsindən konkret sahələrə vəsait ayrıldıqdan sonra Nazirlər Kabineti (NK) qərarın icrası üçün sərəncam imzalayır. Araşdırmaçı jurnalist Alı Rza deyir ki, NK-nin sərəncamında heç bir konkretlik olmur. Sadəcə yazılır ki, filan nazirliyin tabeliyində olan inzibati binaların təmiri üçün filan qədər vəsait ayrılsın:\n«Müəyyən etmək çətindir ki, burada neçə inzibati binadan söhbət gedir. Sənəddə yazılır ki, filan nazirliyə aid inzibati binaların təmiri…Bəlli olmur ki, bu təmir konkret neçə binanı əhatə edəcək. Sonra isə həmin o dövlət qurumunda aparılacaq təmirin məhz bu qədərmi vəsait tələb etməsini də müəyyən etmək mümkün olmur. Bu sahədə şəffaflıq ciddi şəkildə pozulur».\nTəmiri hansı şirkətin aparması, onun nə zaman elan edilən tenderlə seçilməsi haqda bilgi almaq mümkün deyil. Bizim təmir işləri yenicə başa çatmış Daxili İşlər və Milli Təhlükəsizlik nazirliklərindən məlumat almaq cəhdlərimiz də uğursuz oldu. Öyrənmək istəyirdik ki, aparılan təmir işləri nazirliklərdə işin keyfiyyətinə hansı müsbət təsir göstərib. Ancaq hər iki nazirlikdə suallarımızı cavablandırmaq istəmədilər.\nİqtisadçı Vüsal Qasımlı isə bildirir ki, təmir inkişafın göstəricisidir:\n«Təmir iqtisadiyyatın ayrılmaz atributudur. Vəsaitin effektli istifadəsi üzərində işlər görülməlidir. Yoxsa, bu elə sovetlər dönəmindən qalma psixologiyaya uyğun olaraq yeyinti vasitəsi kimi dəyərləndiriləcək».\nV.Qasımlı düşünür ki, bütün hallarda belə, böyük büdcə vəsaitləri xərcləndiyi üçün təmir məsələlərinə ictimai nəzarətin gücləndirilməsinə ehtiyac var. Tenderlərin açıq keçirilməsi, ayrılan vəsaitlərin konkret yönümü üzrə xərclənməsi yalnız bu halda mümkün ola bilər.


Səfir: 600-dən çox azərbaycanlı tələbələ hələ də Macarıstanda qalır – Reportyor\nSəfir: 600-dən çox azərbaycanlı tələbələ hələ də Macarıstanda qalır\n“Üç çətin, narahat gün arxada qaldı. Dünən axşam saat 20-də AZAL şirkətinin təyyarəsi fövqəladə vəziyyət elan edilmiş Macarıstandan 123 Azərbaycan vətəndaşını Bakıya apardı. Dövlət və hökumət təşkilatlarının operativ reaksiyasına, həssas münasibətinə sevindim”.\nReportyor.info xəbər verir ki, bu fikirləri Azərbaycanın Macarıstandakı səfiri Vilayət Quliyev bildirib. Səfirin sözlərinə görə, o, insanlarımızın, xüsusən də gənclərimizin dar ayaqda göstərdikləri birlik və həmrəylik hissinə sevindim.\n“Martın 16-da uçuşa 3 saat qalmış VİZZ-Air şirkətinin reysi ləğv olunanda aeroporta bu gecə vətənə yola düşəcəkləri üçün bəlkə son sentlərin də xərcləyən, vizalarının son günündən istifadə edən soydaşlarımız arasında bir çaşqınlıq yaranmışdı. Onları yerləşdirmək, çarter reysi gələnə qədər ən elementar tələblərini qarşılamaq lazım idi. Bu məqamda Budapeştdə təhsil alan tələbələrimiz yardıma qoşdular. Səfirliyin virtual müraciətindən sonra dərhal tanımadıqları həmvətənlərinə yer təklif etdilər, sadə süfrələrini onlarla bölüşdülər. Aralarında kiçik yaşlı uşaqların da olduğu idmançılara imkanımız daxilində daha artıq diqqət yetirməyə çalışdıq. Hər şey yaxşı sonluqla başa çatdı. Gənclərimiz göstərdi ki, biz gücük, güclü millətik. Onların hər birinə təşəkkür edirəm”.\nV.Quliyevin sözlərinə görə, 600 nəfərdən çox tələbəmiz hələ də Macarıstanda qalır:\n“Bu gün 600 nəfərdən çox tələbəmiz hələ də Macarıstandadır. Onları Səfirliklə daha intensiv əlaqə saxlamağa çağırıram. İnanıram ki, koronavirusa da, torpaqlarımızı işğal altında saxlayana haylara da qalib gələcəyik. Millətimiz çox şeyə qadirdir! Sadəcə hər təsadüfdə belə birlik, həmrəylik, kiçik də olsa fədakarlıq göstərmək lazımdır”.\nBakı Ağır Cinayətlər Məhkəməsində işlərə baxılması təxirə salınıb- ƏMR\nABŞ generalı Bakıya niyə gəlir? – ŞƏRH\nGerman hospitalda tibb bacısının külli miqdar pulunu OĞURLADILAR\nAPA TV-yə yeni baş direktor təyin olundu (FOTO)


Dünya hələ də düşünür: Amerikanın “stels” təyyarəsi köhnə sovet silahıyla necə vuruldu ? - MARAQLI - Azeridefence | Azeridefence\nDünya hələ də düşünür: Amerikanın “stels” təyyarəsi köhnə sovet silahıyla necə vuruldu ? – MARAQLI\nNATO-nun həyata keçirdiyi ən böyük hava əməliyyatlarından biri 24 mart 1999-cu il tarixində keçmiş Yuqoslaviyada olub. Yuqoslaviya müharibəsi başlanarkən NATO Serbiya Silahlı Qüvvələrinə Kosovo və Metoxiyanı tərk edib, NATO qoşunlarının orada yerləşdirilməsinə izin verməsi barədə ultimatum verdi. Lakin serblər bu ultimatumu qəbul etmədilər. Müharibə zamanı əsasən aviabombardmanlara üstünlük verən NATO bu əməliyyatlara 500-dən çox hərbi təyyarə cəlb etmişdi.\nBu müharibə təbii ki Serbiyanın ağır itkiləri və məğlubiyyəti ilə yekunlaşdı. Lakin döyüşlər zamanı serblər ABŞ-a məxsus, radara görünməyən F-117 “stels” döyüş təyyarəsini vuraraq başda ABŞ olmaqla, NATO-nu xəyal qırıqlığına uğrada bildilər. Özü də ABŞ-ın “stels” döyüş təyyarəsi SSRİ-nin 1960-1970-ci illərdə istehsal etdiyi P-12 tipli radarla təsbit edilərək, MiQ-21 təyyarəsi və S-125 raketlərinin köməyi ilə vurulmuşdu.\nŞərq və qərb texnologiyalarının savaşı\nNATO-nun Yuqoslaviyada keçirdiyi əməliyyatlar həm də Çin, Rusiya və ABŞ arasında texnologiya yarışması kimi yadda qalıb. Bir tərəfdə Amerika HHQ-nin radara görünməyən F-117 təyyarələri, digər tərəfdə isə Rusiya və Çinin dəstəklədiyi Serbiya Silahlı Qüvvələrinin radar sistemləri, S-125 zenit raket kompleksi ilə dayanırdı.\nAmerikalı pilot Dale Zelko və serb polkovnik Zoltan Dani\nABŞ-ın “Lockheed Martin” şirkətinin istehsalı olan F-117 “Nighthawk” təyyarəsi havadan müdafiə sistemlərinə görünmədən hərbi infrastrukturun, strateji vacib yerüstü obyektlərə (raket bazaları, aerodromlar, idarəetmə və rabitə mərkəzləri və s.) hucum etmək üçün nəzərdə tutulub. Tək pilotlu döyüş təyyarəsi ilk uçuşunu 1981-ci il iyunun 18-də edib. Indiyədək F-117 təyyarəsindən 64 ədəd istehsal edilib. Son təyyarə partiyası ABŞ Hərbi Hava Qüvvələrinə 1990-cı ildə təhvil verilib. Bir sıra hərbi münaqişələrdə F-117 uğurla tətbiq olunsa da təyyarələr 2008-ci ilin ortalarında silahlanmadan tamamilə çıxarılıb.\nƏməliyyatlar başladıqdan sonra böyük əksəriyyəti İtaliyadaki aviabazalardan qalxan NATO təyyarələri Serbiyadakı hədəfləri vururdu. Serbiya Silahlı Qüvvələri də öz növbəsində bu döyüşlərdə F-117 təyyarəsini vurmağı qabaqcadan planlaşdırmışdı. İddiaya görə əməliyyatı təşkil edən NATO qərargahında bir fransız zabiti Rusiyaya casusluq edərək təyyarənin uçuş planı və hədəfləri barədə əvvəlcədən xəbər ötürüb. Rusiya da bu məlumatı Serbiya Silahlı Qüvvələrinə bildirib.\nDigər bir iddia isə F-117 təyyarələrinin uçduğu bölgədə ağ-qara görüntülü televizorlarda efir problemlərinin yaşanması və dalğaların qarışması göstərilir. Iddialara görə, bunu çinlilər təsbit edərək serbləri məlumatlandırıblar. Hammı yaxşı bilirdi ki, bir NATO təyyarəsinin məhv edilməsi, üstəlik F-117 kimi çətin bir hədəfin vurulması ciddi bir sensasiya yaradacaqdı.\nF-117 təyyarəsini polkovnik Zoltan Daninin komandiri olduğu 250-ci zenit-raket briqadası gözləyirdi.\nTəcrübəli pilot polkovnik-leytenant Dale Zelko martın 27-də F-117 zərbə təyyarəsi ilə İtaliyanın “Aviano” aviasiya bazasından Serbiyanın paytaxtı Belqrad şəhəri yaxınlığındakı strateji əhəmiyyətli obyektləri məhv etmək üçün havaya qalxır. D. Zelko lazer başlıqlı idarə olunan aviasiya bombasını hədəfə atmalıydı.\nAxşam 20:00-da Serbiyanın hava sahəsinə yaxınlaşan 806 nömrəli F-117 təyyarəsi hədəfə az məsafə qaldığı üçün gövdə qapaqlarını açaraq içəridəki lazer başlıqlı aviabombaları hədəfə doğru buraxır. Radara düşməyən F-117 bu qapaqların açılmasıyla üç ədəd klassik Sovet istesalı P-12 radar stansiyasının kəsişməsində təsbit edilir. Təyyarə xarici aerodinamik quruluşunu pozan qapaqların açılmasıyla təxminən 15 km məsafədən radarla təsbit olunur və anında F-117-nin arxasınca bir MiQ-21 döyüş təyyarəsi havalanır.\nMiQ-21 təyyarəsinin pilotu iki ədəd “hava-hava” tipli idarə olunan R-60 raketi ilə F-117 təyyarəsinə atəş açır. Mərmilərdən biri F-117-dən yan keçsə də, digəri sol mühərrikə dəyir. Daha sonra MiQ-21 pilotu təyyarənin topu ilə atəş açmağa başlayır. Atəşlərdən yayınmaq üçün manevrlər edən F-117 təyyarəsinə yerə doğru hərəkət edərkən S-125 zenit-raketi kompleksindən ilk raket, 17 saniyə sonra isə ikinci raket atılır. F-117-nin pilotu səmada bir anda parlaqlıq görür və mərmidən yayınma manevrləri səmərəsiz olduğunundan katapult edərək təyyarəni tərk edir. F-117 “Nikinci” hərbi bazasına 7 km, Budjanoviç kəndi yaxınlığında yerə çırpılır. D.Zelko gözünü açdığında paraşütü açılmış və oturacağından ayrılmışdı. Pilot siqnal sisteminə nəzarət edərək NATO qüvvələri ilə rabitə əlaqəsi yaradır.\nSerb komandirin xatirələri\nPolkovnik Z. Dani müsahibəsində F-117 təyyarəsinin vurulmasında MiQ-21 təyyarəsinin iştirak etmədiyini deyir.\nPolkovnik Daninin sözlərinə görə, NATO təyyarələrinə əməliyyat zamanı EA-6 “Prowler” radioelektron kəşfiyyat təyyarələri dəstək verirdi. Bu da serb radarlarını və ZRK-ni iflic edir, fəaliyyətinə mane olurdu. Z.Dani casus informasiyasının mövcud olduğunu və təyyarəni vurmaq üçün fərqli taktika seçdiyini söyləyir.\nBelə ki, saat 19:50-də NATO təyyarələrinin hücumu başlayır. “Aviano” bazasından qalxan 4 ədəd F-117 təyyarəsi Belqrada doğru istiqamət götürür: Təyyarələr Serbiyanın hava sahəsinə girdikdə radarların və zenit-raket batareyalarının yerinin aşkarlanıb vurulmaması üçün radarları qısa zaman kəsiyində – 20 saniyə intervalla iki dəfə işə salıb və qapatdım. Ilk iki işıqlandırmada heç bir hədəfə kilidlənə bilmədik. Üçüncü işıqlandırmada 8 km hündürlükdə və 13 km uzaqlıqda hədəfə klidləndik. Zamanı dəyərləndirərək avtomatik olaraq birinci raketi, ardından 20 saniyə sonra ikinci raketi buraxdıq və radarı söndürdük”.\nNATO-nun hava əməliyyatlarında baş verən qəzalar zamanı uçuş heyətini qurtarmaq üçün hərbi bazalarda hazır vəziyyətdə olan MH-53M, MH-53J və MH-60 tipli üç helikopterdəki CSAR adlandırılan xüsusi təyinatlılar düşmən torpaqlarına girib pilotu xilas etməliydi. P. Zelkonun təyyarədən tullanmasından dərhal sonra, helikopterlər bölgəyə doğru istiqamət götürür.\nHelikopterlərin havadan mühafizəsini A-10 təyyarələri, radioelektron mühafizəsini EC-130E tipli təyyarələr təmin edir, əməliyyat E-3 AWACS təyyarələrindən istiqamətləndirilir və idarə olunur.\nƏn böyük problem, polkovnik-leytenant P. Zelkonun Belqrada çox yaxın bir ərazidə təyyarəsindən tullanması idi. Bölgənin hər yerinə Sovet radarları və S-125 zenit raket kompleksi batareyaları yerləşdirilmişdi.\nD.Zelko Amerika Hərbi Hava Qüvvələrinin jurnalına verdiyi müsahibəsində xilasetmə əməliyyatını belə izah edir: “Havada özümə gələn kimi dərhal rabitə ilə kömək çağırışı etməyə başladım. Mənimlə ilk rabitəni NATO-ya aid E-3 AWACS təyyarəsindəki ingilis mayor Frank Graham qurdu və qısa müddətdə siqnalı aldılar. Serblər F-117 təyyarəmi vurmuşdu və atlayışdan sonra məni axtarırdılar. Serblər əminəm ki, rabitə danışığımı dinləyirdi. Enəcəyim ərazi Belgraddan 35 kilometr uzaqlıqdaydı. Yerə endiyimdə əvvəlcə paraşütümü topladım və ərazidə irəliləməyə başladım. Üzümün parlamaması üçün palçıq sürtdüm və tanançamı atışa hazır vəziyyətə gətirdim”.\nBu arada Serbiya televiziya kanalları hadisə yerindən alovlar içindəki təyyarə parçalarını bütün dünyaya canlı yayımla göstərirdi. Hadisə yerinin yaxınlığında pilotun tullandığı oturacağını və dəbilqəsini tapan serb döyüşçüləri Amerika pilotunu axtarırdılar.\nPilotun olduğu əraziyə yaxınlaşan MH-60 daha kiçik helikopter olduğundan eniş edib pilotu xilas edəcək, onun üzərində uçan MH-53 tipli iki helikopter isə havadan atəş dəstəyi təmin edəcəkdi.\nHelikopterlər çox aşağıdan uçduğu üçün çətinliklə təsbit edilirdi. Ancaq daha yuxarıda olan A-10 təyyarələri radara düşürdü. Bu vəziyyətdə A-10 pilotları “chaff” atır və podları ilə qarışdırma edirdi. Daha yuxarıda uçan F-16 təyyarələri isə HARM antiradar mərmiləri ilə S-125 ZRK batareyalarına zərbələr endirirdi.\nSerb Ordusuna məxsus çox sayda zirehli texnika və əsgər amerikalı pilotu ələ keçirmək üçün bölgədə idi. Buna baxmayaraq, P. Zelkodan ziqnal alan MH-60 helikopteri pilotu ərazidən götürməyə nail olur. Helikopterlə Bosniya və Hersoqovinanın Tuzla şəhərinə aparılan pilot, oradan da MC-130 təyyarəsi ilə “Aviano” bazasına göndərilir.\nSəhərisi gün hava işıqlananda Serbiya televiziya kanalları vurulan F-117-nin qalıqlarını göstərirdi. Bütün dünyada isə radara yaxalanmayan təyyarənin necə salındığı müzakirə edilirdi. Mətbuata açıqlama vermək məcburiyyətində qalan NATO təyyarənin vurulduğunu və pilotun qurtarıldığını bildirdi.\nF-117 döyüş təyyarəsini yeni nəsil radar sistemləri təsbit edə bilmədiyi halda Belqrad yaxınlığında yerləşdirdiyi köhnə P-12 tipli radar vasitəsi ilə aşkarlanması hər kəsdə təəccüb doğururdu.\nBu hadisədən sonra, radara görünməyən F-117-lər üçün fərqli bir dövr başladı. Yaradılmasına böyük vəsaitlərin xərcləndiyi F-117 təyyarələri ilə icra olunan əməliyyat planları bir daha nəzərdən keçirildi. Bu təyyarələr 2003-cü ildə İkinci Körfəz Müharibəsində vəzifəsini tam olaraq tamamladı.\nXərclərin artması və bütcənin azalması səbəb göstərilərək 2011-ci ildə istismar müddəti başa çatması nəzərdə tutulan F-117 təyyarəsinin 2008-ci ildə istismarına son verildi.\nTəyyarə vurulduqdan sonra, qalıqları Moskvaya aparılaraq araşdırıldı. Daha sonra, serbiyalıların Zagreb Aviasiya Muzeyinə təhvil verdikləri F-117 təyyarəsinin bəzi parçaları, katapult oturacağı və P. Zelkonun dəbilqəsi bu gün həmin muuzeydə sərgilənir. Qeyd edək ki, 82-0806 nömrəli təyyarənin itkisi bu günə qədər vurulan ilk və son F-117 təyyarəsi oldu.\nÇin F-117-nin qalıqlarını ələ keçirdi\nABŞ-ın sabiq müdafiə naziri Robert Qeytsin 2011-ci ildə Çinə səfəri zamanı Çin aviasiya sənayesi F-117 texnologiyasına əsaslanan J-20 “stels” təyyarəsinin ilk uçuşlarını gerçəkləşdirdi. J-20 öz növbəsində F-117 ilə bağlı daha bir sənaye casusluğu qalmaqalını da ortaya çıxardı.\n“Associated Press” agentliyinə danışan, 1999-cu ildə Kosova müharibəsində iştirak etmiş, Xorvatiya Silahlı Qüvvələrinin Baş Qərargah rəisi admiral Davor Domazet-Loso F-117 “Nighthawk” təyyarəsinin hissələrinin Çin tərəfindən əldə edildiyini duyurub. O, çinlilərin təyyarənin qalıqlarını ərazidə təsərrüfatla məşğul olan kəndlilərdən satın aldıqlarına dair kəşfiyyat məlumatlarına sahib olduqlarını açıqlayıb.\nAşağıdakı fotolar müharibədən illər sonra əməkliyə ayrılmış D. Zelko və Z. Daninin görüşündə çəkilib. Bu gün hər iki zabit dostluq edirlər.


Röyada kömür dolu vaqon görmək-zənginliyə işarədir. Başqa şeylərlə dolu vaqon-bir-birini izləyən çətinliyə, sıxıntıya; içi boş vaqon -qazancı, muzdu az bir işə yozulur.\nYaxın zamanda çozdan arzusunda olduğunuz bir səfərə çıxacaqsınız.\nYuxuda yaşıl vadi-yaşayışınızın xoşbəxtlik içində davam edəcəyini göstərir.\nYuxuda vaiz görmək-ətrafınızın bəd niyyəli adamlar tərəfindən sarıldığına işarədir.\nYuxuda Vaz geçmək\nRöyada qətiyyətsizlik üzündən bir şeydən vaz geçmək-üzüntüyə, əndişəyə yozulur.\nRöyada vali görmək-üzüntü, sıxıntı, içki içmək, qumar oynamaq, oğurluq və s. bu kimi qeyri-əxlaqi işlərə işarə sayılır. Başqa yozumlara görə röyada vali görmək-xalqa can başla xidmət etməyi göstərir. yoxsul bir adamın röyasında vali olduğunu görməsi-dərcəsinin yüksəlməsi anlamındadır. Röyada vali olduğunu görən hakim rüşvət alıb höm verər.\nYuxuda Valyuta alış verişi\nRöyada valyuta işləri ilə məşğul olmaq-böyük miqdarda pul və dəyərli mal-mülk itkisinə işarə olaaqqəbul edilir.\nRöyada var-dövlət sahibi olduğunu görmək-xeyirli bir xəbər alacağına işarədir.\nSıxıntılı günləri arxada qoyub rahat və sevinc dolu bir yaşayışa qovuşmağa işarədir.\nVedrəylə bağlı yuxular belə yozulur:\nYuxuda Boş vedrə\nYuxuda Dolu vedrə\nYuxuda velosiped görən adam çox çətin bir işlə qarşılaşacaq və o iş bir sıra xatırladan, səhvlərdən sonra yoluna qoyulacaqdır. Velosipedlə yoxuş yuxarı çıxmaq-roya sahibinin evindəki və iş həyatındakı bir sra çətinlikləri, axır ki, yenəcəyinə işarədir. Velosipedlə eniş enmək-xoşbəxtlik içində keçən həyat gözlənilməz bəd xəbərlərdən alt-üst olacaqdır.\nVəba xəstəliyi ilə ilgili yuxular bu günlərdə böyük bir maddi sıxıntı içinə düşmənizin mümkünlüyünə işarədir.\nYuxuda Vəd vermək\nRöyada yaxınlarınızdan birinə nəsə vəd etmək – borc istəmək anlamındadır.\nYuxuda Vəzifədən çıxarılmaq\nArvadını boşamaq kimi yozulur, ya da yeri dəyidirmək analmına gəlir. Özünün işdə çıxarıldığını, yerinə daha yaşlı birinin gətirildiyini görmək-həmin vilayətin rəhbərinə düşmənləri tərəfindən ziyankarlıq yetirləcəkdir.\nVərəm ilə bağlı röyalar xeyrəyozulmur, mənəvi sıxıntı anlamındadır.\nRöyada vəsiyyət etdiyini görmək-kədərli olduğunuza; Var-dövlətini başasına vəsiyyət etmək-xeyirxalığa, yardıma, birliyə, barışığa yozulur.\nYuxuda viza almaq-iraxın dostunuzun yardımı sayəsində düşmüş olduğunuzsıxıntıdan qurtaracaqsınız\nYuxuda Vizit vərəqəsi\nBir nəfərdən yardım təklifi alacaqsınız.\nYuxuda Villa (imarət)\nRöyada özünü bir villanın içində görmək-düşmən üzərində qələbəni xəbər verir. Villa-rahatlıq, zəiflik və xoşbəxtlikdir.\nYuxuda Viranəlik (uçuq-sökük yerlər)\nxeyrə əlamət eildir. Bu cür röya görən aam pul-maliyyə işlərində daha ehtiyatlı davranmalıdır. Bəzi yozmlara görə, viranəlik-istəyə çatmaq kimi də açıqlanır.\nYuxuda Viski içmək\nZənginliyə, səhhətinizin düzələcəyinə yozulur.\nRöyada vitaminli dərmanlar içmək-sağlamlığınıa diqqət yetirməyin gərəkliyinə işarədir.\nYuxuda vitrin görmək-veriləcək göstərişlərin röya sahibini gülünc vəziyyətə salacağına işarədir.\nYuxuda Vulkan (yanardağ)\nYuxuda vulkan püslürməsini gömək-cavan oğlan üçün-çox sayıb, hörmət etdiyi bir böyüyü ilə dalaşacağına və bu səbəbdən də işlərin pozulacağına; orta yaşlılar üçün-heç də istəmədiyi bir dəyişikliyə; gəncqaın üçün-çox sevəcəyi xoş davranışlı, lakin əsəbi biriylə evlənəcəyinə; evli qadın üçün-qonşu və qullqçu ilə qovğa edəcəyinə yozulur.\nYuxuda Vücud (bədən)\nRöyada vücudunu şişmiş görmək-qüvvətli düşmənlərə üstün gələcəyinizə yozulur


Hər zaman müştərilərin rahatlığını düşünən və onlara keyfiyyətli xidmət təklif etməyə çalışan "AccessBank” yeni əməliyyat sisteminə - CRM-BPM-ə keçir. Yeni əməliyyat sisteminin həm bank əməkdaşları, həm də müştəriləri üçün böyük üstünlükləri var.\n"AccessBank” yaxın gələcəkdə bütün müştəri və filial proseslərini CRM-ə keçirməyi planlaşdırır. Artıq 3 əsas proses CRM-də tətbiq edilib və filiallara təhvil verilib. Bu proseslərdən biri kreditin verilməsidir. Yeni sistemdə bütün proses ortalama 12 dəqiqə vaxt alır.\nBu sistemin MərkəzləşdirilmişKredit Reyestri, Asan Maliyyə kimi xarici sistemlərə avtomatik inteqrasiyası, həmçinin müştərinin kredit ödənişi qabiliyyətinin avtomatik hesablanması, prosesi daha da səmərəli edir. Bu isə daha sürətli xidmət və müştərilərin vaxtına qənaət etmək deməkdir.\n"AccessBank”ın bu proses çərçivəsində son məqsədləri prosesin icra vaxtını azaltmaq, müştərilərə göstərilən xidmətin keyfiyyətini artırmaq və mümkün əməliyyat risklərini minimuma endirməkdir.\n"AccessBank”ın Pərakəndə Bankçılıq üzrə İcraçı Direktoru İlkin Quliyev bildirib ki, CRM-BPM sistemi sayəsində Bank, müştərilərinə daha keyfiyyətli xidmət göstərə biləcək: "Yeni proqram təminatı Bankımızın təsdiq edilmiş strategiyasına uyğun olaraq inkişaf etdirilir və özündə 3 əsas yanaşmanı birləşdirir: müştəri məmnunluğunu, proseslərin effektiv idarə edilməsini və təbii ki, biznesin inkişafını. CRM-BPM sisteminin imkanlarını inkişaf etdirmək, bütün filial məhsul proseslərini, həmçinin müştəri sorğularının idarə edilməsi proseslərini yeni sistemə keçirtməyi planlaşdırıq. Yaxın gələcəkdə yeni CRM sistemi skriptlər və analitik informasiyaya əsasən, bank işçilərinə müştərilərin ehtiyaclarını analiz etməyə və nəticələrə əsasən daha çox ehtiyac duyulan məhsulları təklif etməyə imkan verəcək.”


700 bal toplamış ” 8 Abituriyent” Bakı Mühəndislik Universitetində tədris sistemi ilə tanış olublar – Azinforum.az İnformasiya Portalı\nAna səhifə / Siyasət / 700 bal toplamış ” 8 Abituriyent” Bakı Mühəndislik Universitetində tədris sistemi ilə tanış olublar\n700 bal toplamış ” 8 Abituriyent” Bakı Mühəndislik Universitetində tədris sistemi ilə tanış olublar\nDövlət İmtahan Mərkəzinin keçirdiyi qəbul imtahanında 700 bal toplamış Xalidə Əliyeva, Elmir Əhmədov, Mahirə Əsədzadə, Eldar Əfəndiyev, Nemət Yusifov, Səbinə İsmayılova, Cavad Əliyev və Arzu Məmmədzadə Bakı Mühəndislik Universitetində olublar. Universitetin rektoru, professor Havar Məmmədov həmin abituriyentlər və onların valideynləri ilə görüş keçirib. Ümummilli Liderimiz Heydər Əliyevin və Möhtərəm Prezidentimiz İlham Əliyevin ölkəmizdə təhsilin inkişafına və savadlı gənclərin yüksək səviyyədə təhsil almalarına olan diqqət və qayğısından danışıb. Bu gün ölkəmizdə təhsilin bütün pillələrində və eləcə də qəbul imtahanlarında şəffaflıq, obyektiv qiymətləndirmə mövcuddur. Bunun bariz nümunəsi sizlərsiniz. 21-ci əsr texnologiyalar əsri olması, ölkəmizdə yeni sənaye sahələrinin açılmasını nəzərə alsaq mühəndislik ixtisaslarına olan ehtiyacı və onun önəmini anlayarıq.\nRektor Havar Məmmədov, BMU-da olan mühəndislik və iqtisadiyyat üzrə ixtisaslar və bu ixtisaslar üzrə yüksək səviyyəli kadr hazırlığı üçün universitetin maddi-texniki bazası və akademik heyəti haqqında məlumat verib. Qeyd edib ki, universitetdə tələbələrə yüksək səviyyəli tədris verməklə yanaşı müasir dizaynda hazırlanmış yataqxana ilə təmin olunub və asudə vaxtlarının səmərəli keçirmələri üçün şərait yaradılıb. Tələbələrə yaradımış şəraitin nəticəsidir ki, onlar olimpiadalarda, bədii öz fəaliyyət festivallarında fəxri kürsünün ən yüksək pillələrinə qalxırlar. Rektor BMU-nun orta məktəblərlə olan əlaqələrindən, xüsusən Zərifə Əliyeva adına liseylə bağlanmış müqaviləyə əsasən görülən işlərdən danışıb.\nÖncəki Sarkisyan “vor zakon”larla dostluq edir– Moskvadakı səfirə silah çəkiblər\nNövbəti Rafael Ağayev “Yuventus” klubundan dəvət alıb


Xədicə İsmayıla azadlıq tələbilə Gürcüstanda aksiya keçirilib [Video]\n2021, 08 Mart, Bazar ertəsi, Bakı vaxtı 02:01\n«Siyasi məhbuslar» Azərbaycan səfirliklərini gəzir\n"Siyasi məhbuslar" Azərbaycan səfirliklərini gəzir\n«Azərbaycan hökuməti, vətəndaşlarının hüquqlarına hörmət et!», «Azadlıq qazdan daha önəmlidir!», «Xədicə İsmayıla azadlıq!» kimi şüarla dekabrın 10-da Gürcüstanda iki etiraz aksiyası keçirilib.\nAksiya iştirakçıları Azərbaycanda araşdırmaçı jurnalist Xədicə İsmayılın və digər siyasi məhbusların həbsinə etiraz ediblər.\nAksiyalardan biri – Tbilisidə Azərbaycan səfirliyinin, digəri Batumidə Azərbaycan nümayəndəliyinin önündə keçirilib. Aksiya iştirakçısı əllərində gürcü və ingilis dillərində yazılmış plakatlar, Xədicə İsmayılın fotolarını tutublar.\nJurnalist Xədicə İsmayıl dekabrın 5-də 2 ay müddətinə həbs olunub. O, özünü öldürmə həddinə çatdırmada ittiham olunur. Yerli və beynəlxalq təşkilatlar jurnalistin fəaliyyətinə, özəlliklə prezident ailəsinin gizli biznesini üzə çıxaran araşdırmalarına görə həbs edildiyini bildirirlər.\nXədicənin həbsi 5-14 dekabr xronikası


Təbriz imam-cüməsi də Amiliyə qoşuldu: "Azərbaycan rəsmilərinə xatırladıram ki..." - Pia.az\nTaksi sürücüsünün məktəbli qıza təcavüzə cəhd etməsi ilə bağlı cinayət işi açılıb 15:58\nOvqat.com xəbər verir ki, İran dini liderinin Şərqi Azərbaycan üzrə nümayəndəsi, Təbriz imam-cüməsi ayətullah Seyid Məhəmmədəli Ali Haşim ötən günkü xütbəsində belə deyib.\nTəbriz imam-cüməsinə onu da xatırlatmaq istərdik ki, Azərbaycan müsəlmanları təkcə şiələrdən ibarət deyil. Ölkəmizdə şiələrlə yanaşı sünnilər də yaşayır və yüz illər boyu bir-birinə məhəbbətdə zərrə qədər də tərəddüdə düşməyiblər. İran ayətullahlarının iki dövlət arasındakı əlaqələrdən bəhs edərkən yalnız “şiə vəhdəti”ndən danışması özü-özlüyündə Azərbaycan müsəlmanlarını məzhəblərə parçalamaq və bizim daxili stabilliyimizi pozmaq cəhdidir. Odur ki, “Biz heç bir ölkənin daxili işlərinə qarışmırıq” deyəndə ayətullah Seyid Məhəmmədəli Ali Haşim həzrətləri bir yox, bir neçə dəfə fikirləşsin.


Bu gün Beynəlxalq Uşaq Kitabı Günüdür - Tarix\n11:04 2 Aprel 2018\nAprelin 2-si Beynəlxalq Uşaq Kitabı Günüdür. Uşaq ədəbiyyatı gününün məhz bu tarixə təsadüf etməsinin maraqlı tarixçəsi var.\nMetbuat.az xəbər verir ki. məşhur nağılçı Hans Xristian Andersen 1805-ci il aprelin 2-də anadan olub. Beynəlxalq Uşaq Kitabı Gününün məhz bu tarixdə qeyd olunmasını alman yazıçısı Yella Lepman təklif edib. 1967-ci ildə Beynəlxalq Uşaq Kitabları Şurası tərəfindən Danimarka yazıçısı Hans Xristian Andersenin dünyaya gəldiyi gün – aprelin 2-si Beynəlxalq Uşaq Kitabı Günü kimi təsis edilib. Bu əlamətdar günün qeyd olunmasında məqsəd cəmiyyətin diqqətini uşaq ədəbiyyatına, onun problemlərinə cəlb etməkdir.\nÜmumiyyətlə, uşaq kitablarının tarixi 1477-ci ildən, antik yunan müəllifi Ezopun mahnılarının yazılı kitab şəklində çap edilməsi ilə başlayır. 1658-ci ildə çex maarifçisi və pedaqoqu Y.A.Komenski uşaqlar üçün dünyanı anlatmaq məqsədilə rəsmli kitab nəşr etdirib. XVIII əsrdən uşaqlara öz zövqlərinə görə kitab seçmək imkanı yaranıb. Daniel Defo və Conatan Sviftin “böyüklər” üçün yazılmış “Robinzon Krunzo”və “Qulliverin səyahəti” romanları ideal formada uşaqların oxu dairəsinə adaptasiya olunub. Qrimm qardaşlarının nağıllar kitabı bu baxımdan diqqəti cəlb edir. H.X.Andersenin 1846-cı ildən başlayaraq qələmə aldığı nağılları uşaqlar bu gün də çox sevirlər.\nSonralar yazıya alınaraq kitablara köçürülən xalq nağıllarına da maraq artıb. XIX-XX əsrlər Azərbaycanda uşaq ədəbiyyatının inkişafı ilə xarakterizə olunub. Beynəlxalq Uşaq Kitabı Günü ölkəmizdə də qeyd olunur. Həmin gün müxtəlif rəsm və kitab sərgiləri keçirilir.\nBeynəlxalq Uşaq Kitab Günü uşaq ədəbiyyatı


İqbal Ağazadə Eynulla Fətullayevin adından saxtakarlıq edib? – İddia – Yenicag.Az\nAna Səhifə Banner İqbal Ağazadə Eynulla Fətullayevin adından saxtakarlıq edib? – İddia\nİqbal Ağazadə Eynulla Fətullayevin adından saxtakarlıq edib? – İddia\nYeni Çağ Media Qrupu – Oktyabr 22, 2015 - 11:15\nAraz Əlizadə rəqibinə qarşı sərt ittihamlar səsləndirdi\n35 saylı Xətai 3-cü seçki dairəsində namizədlər ASDP sədri Araz Əlizadə ilə Ümid Partiyasinin sədri, deputat İqbal Ağazadə arasında ziddiyyətlər getdikcə kəskinləşir. İqbal Ağazadənin qardaşı İlqar Ağazadə ilə bağlı olan iki nəfər şəxs Araz Əlizadənin səlahiyyətli nümayəndəsinin evinə daxil olmağa cəhd ediblər.\nBu barədə Yenicag.az-a açıqlama verən ASDP sədri aşağıdakıları bildirdi: “Mətbuatda guya İqbal Ağazadənin seçiciləri pulla görüşünə çağırdığı barədə məlumat gedib. Bu barədə mənə sual verəndə bildirdim ki, şahidi olmamışam, yalan danışa bilmərəm. Amma bir şeyin şahidiyəm ki, İqbal Ağazadə Eynulla Fətullayevin imzası ilə Mərkəzi Seçki Komissiyasına əleyhimə yönəlik saxta məktub ünvanlayıb. Burada qoyulan imza isə gözəl bir qadının imzasıdır. Eynulla Fətullayevin xəttinə isə bələdəm. Məndə onun bir neçə imzası var. Onunla bağlı olaraq məsələni araşdırmaq üçün Baş Prokurorluğa müraciət etmişəm. İki nəfər şəxs səlahiyyətli nümayəndəm Günel Babayevanın evinə gəlib. Həmin vaxt o evdə olmayıb, anası da qapını açmayıb. Hərçənd ki, gələnlər qapının açılmasını tələb edib və bildiriblər ki, Günel onlarla getməlidir. Hara getməlidir, hələ heç kəs müəyyən etməyib. Polis isə burada cinayət tərkibinin olmadığını deyir. Amma icraçının iradəsindən asılı olmayaraq nəyinsə baş verməməsi heç də o demək deyil ki, belə bir şey yoxdur. Kim deyə bilər ki, Günel xanım evdə olsaydı, anası qapını açsaydı nə baş verə bilərdi? Telefon vasitəsilə gələnlərin avtomobilinin dövlət nömrəsini polisə bildirdik, nömrə budur, 50 BZ 661. Polis onları yaxaladı. Məlum oldu ki, bu şəxslər İqbal Ağazadənin qardaşı İlqar Ağazadəyə məxsus asvalt-beton zavodunda işləyirlər. Boyunlarına aldılar ki, həmin ünvanı da onlara İlqar verib. Amma bir məsələ var, İqbal Ağazadə o qədər həyasızdır ki, deyir bu hadisələr ümumiyyətlə olmayıb. Bu barədə mənə sual verəndə atalar misalında olduğu kimi demişəm ki, iqballıqla yalançılığın 40 gün ömrü var. Adamda bir abır-həya olmalıdır. Necə yəni gənc qızın evinə iki nəfər erkəyi göndərirsən? İlqar və İqbal Ağazadə də bu hərəkətə görə cavab verəcəklər. Versinlər məni məhkəməyə. Bu adamın asfalt çəkmək, uşaq əyləncək yerləri qoymaqdan xoşu gəlirsə, kim ona maneə olur ki, getsin bələdiyyəyə üzvü olsun. Məlumat toplamışam , 5 ildir tələb edir ki, bütün asfalt-beton işləri ancaq İqbal Ağazadənin qardaşının zavodundan keçməli, pulu ora köçürməlidirlər. Buna isə artıq korrupsiya deyilir. Bu səbəbdən də seçkiləri uduzaraq yağlı tikədən məhrum olacağına görə özünü belə aparır. Ona görə bütün yollara əl atırlar ki, təki puldan məhrum olmasınlar.


Oğurluq edən şəxsin digər cinayəti üzə\nOğurluq edən şəxsin digər cinayəti üzə çıxdı\n14:55 18 Noyabr 2017 Oxunub : 674\nLerikdə qohumunun evindən oğurluq edən şəxsin digər cinayətləri üzə çıxıb.\nDİN Mətbuat Xidmətinin Lənkəran Regional qrupundan AzVision.az-a verilən məlumata görə, Lerik rayonundakı evlərin birindən oğurluq edilməsi barədə Polis Şöbəsinə müraciət daxil olub. Araşdırmalarla noyabrın 15-də həmin evdən 3400 manat dəyərində qızıl-zinət əşyaları, 250 manat pul və 2 ədəd maaş kartının oğurlandığı müəyyən edilib.\nƏməliyyat-axtarış tədbirləri ilə oğurluğun zərərçəkmişin qohumu Səbuhi Məmmədzadə tərəfindən törədilməsinə şübhələr yarandığından həmin şəxs saxlanılaraq Polis Şöbəsinə gətirilib. O, törətdiyi əməli etiraf edərək oğurladığı qızılı və pulu könüllü olaraq istintaqa təhvil verib.\nƏtrafında aparılan tədbirlərlə onun digər cinayətinin də üstü açılıb. S.Məmmədzadənin bu ilin sentyabrın 6-da rayon ərazisindəki daha bir evdən 1040 manat dəyərində qızıl, 596 manat pul və bəzək əşyaları oğurlaması, həmin zinət əşyalarını Bakıdakı qızıl mağazalarından birinə 520 manata satdığı müəyyən edilib.\nTeqlər: Lerik oğurluq


Ərdoğanın səfirlərlə bağlı qərarından sonra türk lirəsi rekord minimuma enib - Fins\nƏrdoğanın səfirlərlə bağlı qərarından sonra türk lirəsi rekord minimuma enib\n25 Oktyabr 8:26\nPrezident Rəcəb Tayyib Ərdoğanın ABŞ və digər 9 Qərb ölkəsinin səfirlərinin ölkədən çıxarılmasına göstəriş verdiyini deməsindən sonra türk lirəsi ilk Asiya ticarətində dollar qarşısında 1,6% ucuzlaşaraq rekord minimuma enib.\nFins.az xəbər verir ki, iqtisadçılar və müxalif millət vəkilləri tərəfindən ehtiyatsızlıq kimi qiymətləndirilən şok hərəkətlə Türkiyə Mərkəzi Bankı (TCMB) inflyasiyanın artmasına baxmayaraq, siyasət faizini 200 baza bəndi endirdikdən sonra valyuta keçən həftə rekord həddə ucuzlaşmişdı.\nLirə, bazar günü 9.75 səviyyəsinə çatıb və cümə günü zəiflədi. İki bankir erkən zəifliyi Ərdoğanın şənbə günü verdiyi şərhlərlə əlaqələndirib. Bu il lirə indiyədək təxminən 24% ucuzlaşıb.\nBlueBay -də inkişaf etməkdə olan bazarlar üzrə ekspert Tim Ash, “Bazar ertəsi günü … Türkiyənin maliyyə bazarları üçün narahatam. Lirənin qaçılmaz olaraq həddindən artıq satış təzyiqi altında qalacağını” qeyd edib.\n“Və hamımız bilirik ki, Mərkəzi Bankın sədri Şahap Kavçıoğlunun faizləri artırmaq səlahiyyəti yoxdur, ona görə də yeganə müdafiə TCMB-nin malik olmadığı valyuta ehtiyatlarını xərcləmək olacaq.”\nƏrdoğan şənbə günü xarici işlər nazirliyinə 4 il həbs olunan iş adamı Osman Kavalanın sərbəst buraxılmasını tələb edən səfirlərin ölkədən çıxarılmasını tələb etdiyini açıqlayıb\nBazar günü axşam saatlarında, Xarici İşlər Nazirliyinin Ərdoğanın 19 illik hakimiyyətində Qərblə ən dərin uçurumu açacaq prezidentin tapşırığını hələ yerinə yetirməsinə dair heç bir əlamət yox idi.\nƏrdoğanın siyasi rəqibləri, səfirləri qovmaq çağırışının diqqəti Türkiyənin iqtisadi çətinliklərindən yayındırmaq cəhdi olduğunu, diplomatların isə ölkədən çıxarılmaların hələ də qarşısının alınacağına ümid etdiyini qeyd edib.

Cenap Prezident Aliyev’in “Gardaşım” dediğinde kimi kastettiğini tereddütsüz herkes çok iyi bilir.Cumhurbaşkanlarımız bir yıl içinde 3.kez 26 Ekim’de, yarın Karabağ’da, 4.kez ise 12 Kasım’da İstanbul’da buluşacaklar.Bekliyoruz
🇹🇷🤝🇦🇿🧿#TekMilletİkiDevlet #GücümüzBirliğimizdedir pic.twitter.com/EXFxflhsoN
— Cahit Bağcı (@CahitBagci) October 25, 2021


Zərdabda Şəhid Daşqın Cəbişovun 28-ci ildönümü ilə bağlı tədbir keçirilib FOTO/VİDEO - Qanunla.Az\nQanunla.Az xəbər verir ki,Zərdab rayonu Yarməmmədbağı kənd tam orta məktəbində şəhid Daşqın Cəbişovun 28-ci ildönümü ilə bağlı tədbir keçirilmişdir.\nTədbirdə Rayon icra hakimiyyətinin məsul şəxsləri,rayon təhsil şöbəsinin müdiri,müəllimlər, şagirdlər, eləcə də şəhidin ailə üzvləri və kənd sakinləri məktəbin həyətində şəhidlərimizin əziz xatirələrinə ucaldılmış abidəni ziyarət etmiş, əklil qoyulmuşlar.Torpaqlarımız uğrunda şəhid olmuş qəhrəman şəhidlərimizin xatirəsi 1 dəqiqəlik sükutla yad edilib.\nTədbirdə təhsil şöbəsinin müdiri Gülağa İsgəndərov,müəllimlər şəhid Daşqın Cəbişovun qəhrəmanlıq yolundan bəhs ediblər.Tədbir iştirakşılarının diqqətinə çatdırılıb ki,“Vətən müharibəsinin” Azərbaycan xalqının mübarizliyinin, ordunun gücünün-qüdrətinin təntənəsi olduğunu qeyd etdi.Bu qələbələr xalqın Cənab Prezident İlham Əliyevin ətrafında sıx birləşdiyini bir daha sübut etdi.\nQeyd edək ki, Cəbişov Daşqın Qulu oğlu 23.09.1973-cü ildə Zərdab rayon Yarməmədbağı kəndində anadan olub. Cəbişov Daşqın 1993-il fevralın 6-da Ağdərədə gedən ağır döyüşlər zamanı öz döyüş tapşırığını yerinə yetirərkən ağır yaralanır və 11 nəfər döyüş yoldaşlarinı əsir düşməkdən xilas edir.Qəhrəman şəhidimiz əsir düşməsin deyə üstündəki son qumbarası ilə özüňü partladir və şəhidlik zirvəsinə yüksəlmişdir.


Bakı Media Mərkəzinin rejissoru Fuad Quliyev Beynəlxalq Turizm Filmlər Festivalında qalib gəlib XEBEROXU.AZ - En son xeberler Azerbaycan xeberleri 2020 xəbərlər bugün 2020 xeber az 2020 xeberler bugun 2020 En son xeber 2020 Новости сегодня: самые свежие и последние новости России и мира\nTürkiyənin tarixi Kapadokya bölgəsində keçirilən Beynəlxalq Turizim Filmləri Festivalında Bakı Media Mərkəzinin istehsalı olan, mərkəzin rejissoru Fuad Quliyevin “My Country-Azerbaijan”- “Mənim Ölkəm- Azərbaycan” tanıtım filmi ölkə nominasiyası üzrə "Gold Award"-“Qızıl Mükafat”-a layiq görülüb.\nBakı Media Mərkəzindən XeberOxu.Az-a verilən məlumata görə, tanıtım filmində Azərbaycanın tarixi, təbiəti, turizm imkanları, mədəniyyəti, və mətbəxi tərənnüm olunur. Hər bir turist bu filmdə özü üçün doğma çalarlar da tapa bilər. Məqsəd hər kəsə onun üçün vətən deyə biləcəyi ölkənin əsas cizgilərini göstərməkdir. Qeyd edək ki, Bakı Media Mərkəzinin rejissoru Fuad Quliyevin tanıtım filmləri davamlı olaraq müxtəlif beynəlxalq festivallarda geniş auditoriyaya təqdim olunub və həmin festivalların təcrübəli mütəxəssisləri tərəfindən yüksək qiymətləndirilib. 2018-ci ildə Bakı Media Mərkəzinin istehsalı olan, mərkəzin rejissoru Fuad Quliyevin "The Spirit of Azerbaijan - Azərbaycan ruhu" tanıtım filmi də Beynəlxalq Turizim Filmləri Festivalının xüsusi mükafatına layiq görülmüşdü. Həmin qısametrajlı reklam filmində Azərbaycan mədəniyyəti, incəsənəti və arxitekturası yüksək zövqlə tərənnüm edilir.\nBeynəlxalq Turizim Filmləri Festivalında qalib gələn “My Country-Azerbaijan”- “Mənim Ölkəm- Azərbaycan” tanıtım filminə siz Bakı Media Mərkəzinin rəsmi səhifəsində izləyə bilərsiniz: https://www.youtube.com/watch?v=bgvtrGtHJ1s\nQeyd edək ki, Beynəlxalq Turizm Filmləri Festivalları Komitəsinə (CIFFT) bağlı 20 üzv ölkədə 30 ildir keçirilən “Beynəlxalq Turizm Filmləri Festivalı” bu il Türkiyənin Mədəniyyət və Turizm Nazirliyinin dəstəyilə reallaşır. Festivalda bu il 18 ölkədən 45-ə yaxın rejissor və turizm mütəxəssisi iştrak edir. Pandemiya şəraitinə görə xüsusi qaydalarla keçirilən festivalda film nümayişləri 16-18 sentyabr tarixlərində Nevşehir Qalasında açıq havada baş tutub.\nMədəniyyət Baxış sayı 16659\nMədəniyyət Baxış sayı 8130\nMədəniyyət Baxış sayı 12733\nMədəniyyət Baxış sayı 19788


“Sosial Bağlar-2021” layihəsinə müraciətlərin qəbulu başlandı – FOTO – TIME\n08/04/2021 Aynur Veliyeva\n“Sosial Bağlar-2021” layihəsinə müraciətlərin qəbulu başlandı – FOTO\nLayihənin icrası zamanı şəhid ailələrinə, qazilərə, sosial cəhətdən həssas kateqoriyadan olan digər şəxslərə üstünlük verilir.\nTIME rəsmi mənbəyə istinadən bildirir ki, Əmək və Əhalinin Sosial Müdafiəsi Nazirliyinin tabeliyində Dövlət Məşğulluq Agentliyi tərəfindən özünüməşğulluq proqramına dəstək məqsədi daşıyan “Sosial Bağlar” layihəsi üçün müraciətlərin qəbuluna başlanıb.\n2021-ci ildə daha 500 nəfərin cəlb olunacağı layihə bağçılıq üçün əlverişli olan 20 rayonu (Ağsu, Şamaxı, Balakən, Zaqatala, Oğuz, Qəbələ, Goranboy, Göyçay, Hacıqabul, Kürdəmir, Astara, Lənkəran, Quba, Qusar, Xaçmaz, Şabran, Sabirabad, Şəmkir, Siyəzən, Yevlax) əhatə edir. Həmin rayonlar üzrə mülkiyyətində kənd təsərrüfatına yararlı pay torpağı olub digər məşğulluğu olmayan şəxslər layihəyə müraciət edə bilər.\nBağa baxmağa istək və təcrübəli olmalıdır;\nƏmlakdan təyinatına uyğun istifadə etməli, bağ salınıb təhvil verildikdən sonra ona düzgün qulluq etməlidir;\nBağ təhvil verildikdən sonra onun saxlanmasına iştirakçı bilavasitə məsuliyyət daşıyır;\nYerli məşğulluq mərkəzlərində təşkil olunan müvafiq təlimlərdə iştirak etməlidir;\nPodratçının və yerli məşğulluq mərkəzlərinin nümayəndələrinə bağda monitorinq keçirilməsinə, təhvil-təslim edilməsinə, video və foto çəkilişlərin aparılmasına şərait yaradılmalıdır;\nBağın və ona təhvil verilmiş əmlakın 1 il ərzində üçüncü şəxslərin istifadəsinə və sərəncamına verilməsı qadağandır.\nQeyd edək ki, 2018-2020-ci illərdə Heydər Əliyev Fondunun “Regional İnkişaf” İctimai Birliyi ilə birgə icra olunmuş “Sosial Bağlar” layihəsi üzrə həssas qruplardan olan 625 ailə üçün bağçılıq təsərrüfatları yaradılıb.\nPrevious ВОЗ отметила возможность связи между вакцинацией AstraZeneca и тромбозом\nNext Müəllimlərin işə qəbulu üzrə onlayn müsahibələrə start verilir